{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":80,"n_cols":6,"rows_kept":80,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o ključnim elementima Poziva na dodjelu bespovratnih sredstava „Energetska obnova zgrada javnog sektora“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIRO OPAČAK"," ","Predlažemo da se u Pozivu izričito naglasi prihvatljivost sportskih objekata u vlasništvu jedinica lokalne i područne (regionalne) samouprave, uključujući sportske dvorane, gradske sportske centre i stadione.\n\n\n\n\nRazlozi:\n 1. Ispunjavaju kriterij društvenih djelatnosti – više od 80 % površine koristi se za javne sportske i rekreacijske aktivnosti dostupne građanima.\n 2. Visoka potrošnja energije – sportski objekti imaju veliki volumen i zahtjevne sustave (grijanje, hlađenje, ventilacija, rasvjeta), a stadioni posebno zahtijevaju snažnu sportsku rasvjetu i grijane pomoćne prostore (svlačionice, sanitarije, uredi).\n 3. Velik potencijal za uštede i zelene tehnologije – ugradnja LED rasvjete, fotonaponskih elektrana, učinkovitih sustava grijanja/hlađenja, toplinske izolacije i ventilacije može znatno smanjiti troškove i emisije CO₂.\n 4. Društvena važnost – radi se o infrastrukturi koja ima snažnu sportsku, zdravstvenu i socijalnu ulogu: koristi je djeca, mladi, sportaši i šira zajednica.\n\n\n\n\nPrijedlozi:\n • Jasno navesti sportsku infrastrukturu (dvorane, stadioni, sportski centri) kao prihvatljive objekte za prijavu.\n • U obzir uzeti specifične tehničke zahtjeve sportskih objekata (ventilacija, klimatizacija, akustika, rasvjeta, sigurnost, energetski zahtjevi rasvjetnih sustava na stadionima).\n • Razmotriti povećane stope sufinanciranja za sportske objekte u manjim gradovima i općinama, s obzirom na ograničene lokalne proračune.\n • Predvidjeti mogućnost financiranja dodatnih mjera koje povećavaju dostupnost i sigurnost, poput prilagodbe osobama s invaliditetom, potresne otpornosti i zelene infrastrukture u sportskim kompleksima.","Nije prihvaćen","U smislu ovog poziva društvenom djelatnošću smatra se i sportska djelatnost. Prihvatljivi prijavitelji su i jedinice lokalne ili područne (regionalne) samouprave koje su vlasnici ili suvlasnici zgrade javnog sektora koja je predmet projekta, u kojima prihvatljivi prijavitelji i/ili udruge obavljaju društvene djelatnosti, odnosno u slučaju kružne obnove  počet će ih obavljati nakon provedene obnove.\nStope sufinanciranja definirane su u Tablici 2. i usklađene su s Uredbom (EU) 2021/1060 Europskog parlamenta i Vijeća \nod 24. lipnja 2021. te Programom energetske obnove zgrada javnog sektora za razdoblje do 2030. godine.  \nPrihvatljive aktivnosti definirane su u naslovu 4. i uključuju međuostalim i Mjere za osiguranje pristupačnosti osobama s invaliditetom i smanjene pokretljivosti, Mjere za unaprjeđenje ispunjavanja temeljnog zahtjeva mehaničke otpornosti i stabilnosti zgrade vezano na smanjenje rizika povezanih s djelovanjem potresa te Mjere ugradnje elemenata zelene infrastrukture.\nZaključno, 1., 2. i 4. prijedlog su već obuhvaćeni ovim Pozivom, a 3. prijedlog se ne prihvaća."]
[2,"TONČI ČERINA"," ","Svrha poziva definira da je cilj poziva: \" ...za zgrade sa statusom kulturnog dobra očekivani rezultati obuhvaćaju smanjenje godišnje potrebne toplinske energije za grijanje (QHnd) u najvećoj mogućoj mjeri i godišnje primarne energije (Eprim) od najmanje 30% u odnosu na stanje prije obnove\"  što nije usklađeno sa Programom energetske obnove zgrada koje imaju status kulturnog dobra za razdoblje do 2030. godine (Odluka Vlade Republike Hrvatske, NN 143/21) koji glasi: \"  ...minimalnu uštedu od 20 % godišnje primarne energije (Eprim)\". \nPredlažemo ispravak sa 30% na 20% za minimalnu uštedu godišnje primarne energije (Eprim).","Nije prihvaćen","Ne radi se o neusklađenosti, već je potrebno razlikovati svrhu Poziva i 2. kriterij prihvatljivosti naveden pod naslovom 3.1. Opći kriteriji prihvatljivosti od kategorija obnove koje su definirane relevantnim programima energetske obnove te prenesene u Poziv. Projekt koji ne udovolji kriterijima prihvatljivosti ne može biti sufinanciran. Projekt koji udovolji kriterijima prihvatljivosti i odabira, koji su definirani u Pozivu, bit će sufinanciran u intenzitetu koji ovisi o kategoriji obnove, o kojoj također ovisi maksimalni iznos prihvatljivih troškova, odnosno bespovratnih sredstava po pojedinoj aktivnosti/mjeri projekta. Primjerice, projekt koji provodi integralnu energetsku obnovu zgrade koja nije kulturno dobro treba ostvariti minimalne uštede 50% QHnd i 30% Eprim, a maksimalni intenzitet sufinanciranja prihvatljivih troškova energetske obnove može biti 60%. Da projekt dobije intenzitet sufinanciranja prihvatljivih troškova 80%, treba provesti dubinsku, sveobuhvatnu ili kružnu obnovu. Pozivom se ne mogu mijenjati definicije kategorija obnove, a u Poziv trebaju biti preneseni kriteriji prihvatljivosti iz Programa Konkurentnost i kohezija 2021.-2027."]
[3,"MIRO OPAČAK"," ","Tema: Uključivanje gluhih i nagluhih osoba u kriterije i provedbu Poziva „Energetska obnova zgrada javnog sektora“\n 1. Pristupačnost kao obvezni element projekata\n • Uz energetske mjere (fasada, stolarija, krov, rasvjeta), u dokumentaciju Poziva potrebno je uključiti i obvezu osiguravanja univerzalne pristupačnosti u skladu s čl. 9. Konvencije o pravima osoba s invaliditetom (CRPD) i Zakonom o gradnji.\n • Time se sprječava da zgrade budu energetski obnovljene, a i dalje nepristupačne za određene skupine korisnika.\n 2. Specifične mjere za gluhe i nagluhe korisnike\n • U obnovi i modernizaciji zgrada javnog sektora predvidjeti:\n • vizualne alarme (svjetlosne signalizacije za požar i uzbune),\n • informacijske displeje u čekaonicama i hodnicima (npr. u bolnicama, školama, CZSS, upravnim zgradama),\n • petlje za slušna pomagala i sustave za pojačavanje zvuka u dvoranama i učionicama.\n • Trošak ovih rješenja treba biti prihvatljiv trošak u okviru Poziva.\n 3. Digitalna i komunikacijska rješenja\n • Ako se uvodi digitalna oprema (npr. pametni sustavi upravljanja zgradom, digitalni info-pultovi), potrebno je osigurati prikaz informacija u pisanom obliku i kompatibilnost sa softverima za titlove i tumače hrvatskog znakovnog jezika (HZJ).\n 4. Pokazatelji i evaluacija\n • U kriterije evaluacije projekata dodati bodove za one projekte koji uz energetsku učinkovitost osiguraju i pristupačnost za gluhe i nagluhe korisnike.\n • Predložiti indikator: broj obnovljenih zgrada opremljenih vizualnim alarmima i indukcijskim petljama.\n 5. Uporište\n • CRPD (čl. 9 – pristupačnost, čl. 21 – sloboda izražavanja i pristup informacijama),\n • EU direktive o pristupačnosti (Europski akt o pristupačnosti, Direktiva o pristupačnosti weba i mobilnih aplikacija javnog sektora).\n\n\n Ovim prijedlogom se jasno povezuje energetska obnova s pristupačnošću, tako da sredstva EU i države donesu dvostruku korist: manju potrošnju energije + uklanjanje komunikacijskih barijera za gluhe i nagluhe građane.","Djelomično prihvaćen","1. Projekt mora biti u skladu sa zakonodavnim zahtjevima u pogledu pristupačnosti osobama s invaliditetom kako je to opisano u općem kriteriju prihvatljvosti br. 15. Prijavitelj izjavom dokazuje da je projektni prijedlog poštuje Povelju Europske unije o temeljnim pravima i Konvenciju Ujedinjenih naroda o pravima osoba s invaliditetom.\n2. Mjere za osiguranje pristupačnosti osobama s invaliditetom i smanjene pokretljivosti, sukladno i Tehničkom propisu o osiguranju pristupačnosti građevina osobama s invaliditetom i smanjene pokretljivosti i Pravilniku o osiguranju pristupačnosti građevina osobama s invaliditetom i smanjenom pokretljivosti koji je bio na snazi do 28. lipnja 2025. godine, prihvatljive su za sufinanciranje sukladno naslovu 4.1\n3. Razmotrit će se sufinanciranje dodatnih mjera pristupačnosti uz mjere iz Tehničkog propisa o osiguranju pristupačnosti građevina osobama s invaliditetom i smanjene pokretljivosti i Pravilnika o osiguranju pristupačnosti građevina osobama s invaliditetom i smanjenom pokretljivosti\n4. Mjere pristupačnosti građevini osobama s invaliditetom i smanjene pokretljivosti je jedan od kriterija odabira. Bodovat će se samo mjere koje se uvode povrh zakonom obveznih. Poziv sadrži obvezne pokazatelje ostvarenja i rezultata prema specifičnom cilju 2.1 Promicanje energetske učinkovitosti i smanjenje emisija stakleničkih plinova iz Programa Konkurentnost i kohezija 2021.-2027., a oni se odnose na površinu obnovljenih zgrada i smanjenje godišnje primarne energije."]
[4,"ALEN RENDULIĆ","1.OPĆE INFORMACIJE,\n1.2.Predmet, svrha i pokazatelji Poziva","\"Društvenim djelatnostima u smislu ovog Poziva smatraju se: ......vatrogasna djelatnost, djelatnost zaštite i spašavanja....... Navedene djelatnosti smatraju se društvenima neovisno o tome obavljaju li se kao gospodarska ili negospodarska djelatnost.\"\n\nMolim da se definira smatra li se: \nPodručje djelovanja udruge građana: \"zaštita i spašavanja, na razini dobrovoljnog vatrogastva\" kao prihvatljiva društvena djelatnost u smislu ovog Poziva.","Primljeno na znanje","Navedeno je definirano Pozivom: prema naslovu 2.1 udruge su prihvatljivi prijavitelji pod uvjetima navedenim pod e), a prema naslovu 1.3 vatrogasna djelatnost se smatra društvenom djelatnošću, što uključuje djelovanje dobrovoljnih vatrogasnih društava."]
[5,"ALEN RENDULIĆ","1.OPĆE INFORMACIJE,\n1.2.Predmet, svrha i pokazatelji Poziva","\"Društvenim djelatnostima u smislu ovog Poziva smatraju se: predškolski odgoj, osnovnoškolski i srednjoškolski odgoj i obrazovanje, visoko obrazovanje, formalno obrazovanje odraslih, znanstvena djelatnost, kazališna djelatnost, audiovizualne djelatnosti, knjižnična djelatnost, arhivska djelatnost, muzejska djelatnost, zdravstvena djelatnost, djelatnost socijalne skrbi, djelatnosti državne vlasti, državne uprave kao i tijela organizacija lokalne i područne (regionalne) samouprave, djelatnosti pravnih osoba s javnim ovlastima, poslovi obrane, sudska i pravosudna djelatnost, poslovi javnog reda i sigurnosti, sportska djelatnost, stanovanje zajednica, vatrogasna djelatnost, djelatnost zaštite i spašavanja te djelatnost humanitarne pomoći. Navedene djelatnosti smatraju se društvenima neovisno o tome obavljaju li se kao gospodarska ili negospodarska djelatnost.\"\n\nPROJEDLOG:\nZa \"Udruge građana\", a koje moraju biti upisane u Registar udruga i koje sukladno Zakonu o udrugama moraju imati definirano \"Područje djelovanja\" sukladno:  KLASIFIKACIJA DJELATNOSTI UDRUGA (1 do 17); a kako bi se jasno i jednoznačno definiralo koje Udruge građana se mogu prijaviti na ovaj Pozvi odnosno što se smatra: \"Društvenim djelatnostima u smislu ovog Poziva\", molim da se definicija \"Društvene djelatnosti za Udrugu građana\" uskladi s  KLASIFIKACIJA DJELATNOSTI UDRUGA.","Nije prihvaćen","U naslovu 1.2. definirane su društvene djelatnosti u smislu ovog Poziva koje se odnose i na udruge građana, a regulirane su sukladno posebnim zakonima koje ih definiraju."]
[6,"ALEN RENDULIĆ","1.OPĆE INFORMACIJE,\n1.2.Predmet, svrha i pokazatelji Poziva","U smislu ovog Poziva zgrade javnog sektora su one :\n- koje su u vlasništvu javnog sektora: tijela državne vlasti i državne uprave, jedinica lokalne i područne (regionalne) samouprave (u daljnjem tekstu: JLP(R)S), NEPROFITNIH UDRUGA GRAĐANA, vjerskih zajednica, javnih ustanova i ustanova koje obavljaju društvenu djelatnost, a osnovane su ili su financirane od strane Republike Hrvatske, JLP(R)S, vjerskih zajednica ili drugih javnih ustanova i ustanova čiji su osnivači također Republika Hrvatska, JLP(R)S ili vjerske zajednice,","Nije prihvaćen","Pojam \"udruga\" koristi se sukladno Zakonu o udrugama, kojim je uređeno djelovanje udruga."]
[7,"ALEN RENDULIĆ","1.OPĆE INFORMACIJE,\n1.2.Predmet, svrha i pokazatelji Poziva","U smislu ovog Poziva zgrade javnog sektora su one :\n- koje su u vlasništvu javnog sektora: tijela državne vlasti i državne uprave, jedinica lokalne i područne (regionalne) samouprave (u daljnjem tekstu: JLP(R)S), udruga građana, vjerskih zajednica, javnih ustanova i ustanova koje obavljaju društvenu djelatnost, a osnovane su od strane Republike Hrvatske, JLP(R)S, vjerskih zajednica ili drugih javnih ustanova i ustanova čiji su osnivači također Republika Hrvatska, JLP(R)S ili vjerske zajednice,\n\n\n \"zgrade javnog sektora koje su u vlasništvu javnog sektora: UDRUGA GRAĐANA, a osnovane su od strane Republike Hrvatske, JLP(R)S, vjerskih zajednica ili drugih javnih ustanova i ustanova čiji su osnivači također Republika Hrvatska, JLP(R)S ili vjerske zajednice,\"-->Ovaj navod je u suprotnosti s Zakonom o Udrugama: člankom 4.-Pojam udruge  i člankom 11. osnivanje udruge, a kako je konkretno Zakonom o udrugama definirano: \nOsnivanje udruge\nČlanak 11.\n\n(1) Udrugu mogu osnovati najmanje tri osnivača.\n\n(2) Osnivač udruge, u smislu ovog Zakona, može biti svaka poslovno sposobna fizička osoba ako joj poslovna sposobnost nije oduzeta u dijelu sklapanja pravnih poslova i pravna osoba.\n\n\nUdruga građana NE MOŽE biti OSNOVANA \"od strane Republike Hrvatske, JLP(R)S, vjerskih zajednica ili drugih javnih ustanova i ustanova čiji su osnivači također Republika Hrvatska, JLP(R)S ili vjerske zajednice\".","Nije prihvaćen","U naslovu 1.2. definirane su zgrade javnog sektora u smislu ovog Poziva. To su zgrade  koje su u vlasništvu javnog sektora: tijela državne vlasti i državne uprave, jedinica lokalne i područne (regionalne) samouprave (u daljnjem tekstu: JLP(R)S), udruga građana, vjerskih zajednica, javnih ustanova i ustanova koje obavljaju društvenu djelatnost, a osnovane su od strane Republike Hrvatske, JLP(R)S, vjerskih zajednica ili drugih javnih ustanova i ustanova čiji su osnivači također Republika Hrvatska, JLP(R)S ili vjerske zajednice.\nDio teksta ''...a osnovane su od strane...'' odnosi se na javne ustanove ili ustanove koje obavljaju društvenu djelatnost, a što je jasno vidljivo u naslovu 2.1, podnaslov e)."]
[8,"NADA KLJUČEC","1.OPĆE INFORMACIJE,\n1.2.Predmet, svrha i pokazatelji Poziva","Vezano za dubinsku obnovu kod kategorije B koja se odnosi na obnove zgrade koje imaju status kulturnog dobra, zašto je navedeno 50% kao i za kategoriju A)? U zgradama po zaštitom često nisu problematične samo intervencije na ovojnici već  i intervencije koje bi obuhvaćale npr. Ugradnju obnovljivih izvora energije kao što su fotonaponi? Predlaže se izmijeniti na 30% Eprim kao što se navodi unutar Svrhe poziva te pod točkom 2. , poglavlje 3.1. Opći kriteriji prihvatljivosti","Nije prihvaćen","Definicije kategorije obnove za zgrade koje imaju status kulturnog dobra definirane su u Programu energetske obnove zgrada koje imaju status kulturnog dobra za razdoblje do 2030. godine i kao takve prenesene u Poziv. \nPozivom se ne mogu mijenjati definicije kategorija obnove iz predmetnog programa."]
[9,"NADA KLJUČEC","1.OPĆE INFORMACIJE,\n1.2.Predmet, svrha i pokazatelji Poziva","Može li predmetom sufinanciranja biti djelomično napuštena zgrada?","Primljeno na znanje","Ovim Pozivom će se sufinancirati i kružna obnova za postojeće napuštene zgrade javnog sektora kako bi se dovele u funkciju za obavljanje društvene djelatnosti. Napuštena zgrada je postojeća zgrada koja se ne koristi najmanje 2 godine, nije u funkciji i nije održavana. U smislu ovog Poziva, zgrada koja se djelomično koristi ne smatra se napuštenom. Nadalje, kako bi bila prihvatljiva za sufinanciranje, napuštena zgrada mora imati kompletnu vanjsku ovojnicu (npr. ne smije imati urušen krov i zidove, nedostatak prozora) te tehničke sustave nužne za uporabu zgrade, pri čemu nije bitno jesu li tehnički sustavi funkcionalni ili ne."]
[10,"NADA KLJUČEC","1.OPĆE INFORMACIJE,\n1.2.Predmet, svrha i pokazatelji Poziva","Zgrada za prijavu nema Energetski certifikat i trenutno se ne koristi. Može li se uopće izraditi EC za zgradu koja nije u funkciji?","Primljeno na znanje","U skladu sa 7. kriterijem pod naslovom 3.2. te s Tablicom 3. točka 12. energetski certifikat se obavezno prilaže u slučaju integralne energetske, dubinske ili sveobuhvatne obnove te nije obavezan za napuštene zgrade za koje je predviđena kružna obnova.\nObveza izrade Energetskog certifikata regulirana je Zakonom o gradnji i Pravilnikom o energetskom pregledu zgrade i energetskom certificiranju, a isti se izrađuju prema Metodologiji provođenja energetskog pregleda zgrada. Moguće je izraditi Energetski certifikat za zgradu koja se ne koristi, ali to nije potrebno za prijavu na ovaj Poziv."]
[11,"NADA KLJUČEC","1.OPĆE INFORMACIJE,\n1.2.Predmet, svrha i pokazatelji Poziva","Ukoliko je zgrada u javnom vlasništvu, u većinskom dijelu se obavlja društvena djelatnost, a drugi  se ne koristi ( ne obavlja se nikakva djelatnost) , je li prihvatljivo zgradu prijaviti na Integralnu EO?","Primljeno na znanje","Ovim Pozivom može se sufinancirati integralna energetska obnova, dubinska obnova i sveobuhvatna obnova za postojeće zgrade javnog sektora u kojima se obavljaju društvene djelatnosti, a kružna obnova za postojeće napuštene zgrade javnog sektora kako bi se dovele u funkciju za obavljanje društvene djelatnosti.\nU naslovu 3.2. navedeno je kako je predmet projekta je ETC u kojem se kontinuirano (ne povremeno) obavlja društvena djelatnost na najmanje 80% ukupne korisne površine zgrade. Ostalih 20% ukupne korisne površine zgrade se treba koristiti, ali ne nužno za obavljanje društvenih djelatnosti."]
[12,"NADA KLJUČEC","1.OPĆE INFORMACIJE,\n1.2.Predmet, svrha i pokazatelji Poziva","Vezano za zgrade javnog sektora navedeno je sljedeće - \"u kojima se na najmanje 80% ukupne korisne površine zgrade obavlja društvena djelatnost, a u slučaju napuštenih zgrada u kojima će se nakon provedene kružne obnove na najmanje 80% ukupne površine zgrade obavljati društvena djelatnost\"  Kako se određuje pripadajuća površina unutar zgrade u kojoj se vrše različite djelatnosti ( kod zajedničkih površina - hodnici, ulaz i sl…)Prema 5.1.7. HRN ISO 9836?","Primljeno na znanje","U ukupnu korisnu površinu koja se koristi za obavljanje društvene djelatnosti spadaju i zajednički prostori nužni za funkcioniranje i obavljanje društvene djelatnosti u zgradi kao što su hodnici, stubišta, sanitarni čvorovi, tehničke prostorije i slično."]
[13,"SENSUM DRUŠTVO S OGRANIČENOM ODGOVORNOŠĆU ZA SAVJETOVANJE","1.OPĆE INFORMACIJE,\n1.2.Predmet, svrha i pokazatelji Poziva","Kod zgrada koje imaju status kulturnog dobra za dubinsku obnovu navedeno je \"obuhvaća mjere energetske učinkovitosti na ovojnici i tehničkim sustavima te rezultira uštedom godišnje potrebne toplinske energije za grijanje (QH,nd) i primarne energije (Eprim) na godišnjoj razini od najmanje 50% u odnosu na stanje prije obnove\". Tehnički zahtjevi za racionalnu uporabu energije i toplinsku zaštitu prilikom rekonstrukcije postojećih zgrada su dani u čl. 45 tehničkog propisa i ne primjenjuju se  - „na građevne dijelove zgrade ili zgradu u cjelini koja je upisana u Registar kulturnih dobara Republike Hrvatske ili zgradu koja se nalazi u kulturno – povijesnoj cjelini upisanoj u taj Registar, uz suglasnost Ministarstva, ako bi se njima narušila bitna spomenička svojstva zgrade, a da se pri tome ispune zahtjevi ovoga propisa koji se odnose na rekonstrukciju u najvećoj mogućoj mjeri u skladu s konzervatorskim uvjetima.“ Obzirom da konzervatori  mogu dati uvjete te time i potvrdu gl. projekta (npr. nije dozvoljena obnova fasade i sl.) čime se direktno utječe na pokazatelje određenog projekta (Qhnd pogotovo). Jedan od članaka kaže da ako se kod rekonstrukcije zgrada Eprim [kWh/(m2·a)] smanji za 20% više od najvećih dopuštenih vrijednosti da se smatra se da su ispunjeni uvjeti i za Qhnd i Qcnd (ne moraju zasebno zadovoljiti tražene iznose iz poziva). Sukladno tome molimo da u pozivu pojasnite kriterij dubinske obnove zgrada koje su kulturno dobro ili se nalaze u sklopu kulturne cjeline te da korigirate uvjete za Eprim kao i Qhnd za navedene zgrade.","Nije prihvaćen","Tehnički propis o racionalnoj uporabi energije i toplinskoj zaštiti u zgradama propisuje tehničke zahtjeve u pogledu racionalne uporabe energije i toplinske zaštite, izračune energetskih potreba i energetskog svojstva, minimalne zahtjeve za energetska svojstva i sl., ali ne određuje uvjete koji moraju biti ispunjeni za sufinanciranje energetske obnove bespovratnim sredstvima. Ti uvjeti su definirani, između ostalog, i programom temeljem kojeg se koriste EU sredstva, konkretno Programom Konkurentnost i kohezija 2021.-2027. Navedenim Programom je određeno kako se bespovratna sredstva mogu dodijeliti za energetsku obnovu ili kružnu obnovu koja će rezultirati smanjenjem godišnje potrebne toplinske energije za grijanje (QH,nd) od najmanje 50% i godišnje potrebne primarne energije (Eprim) od najmanje 30% u odnosu na stanje prije obnove. Iznimno zgrade sa statusom kulturnog dobra trebaju imati smanjenje godišnje potrebne toplinske energije za grijanje (QHnd) u najvećoj mogućoj mjeri te godišnje potrebne primarne energije (Eprim) od najmanje 30% u odnosu na stanje prije obnove. Navedeno je kriterij prihvatljivosti projekta u okviru predmetnog Poziva. \nKategorije obnove definirane su relevantnim programima energetske obnove te su prenesene u Poziv. O kategoriji obnove ovisi intenzitet sufinanciranja i maksimalni iznos prihvatljivih troškova, odnosno bespovratnih sredstava po pojedinoj aktivnosti/mjeri projekta."]
[14,"NATAŠA TURINA","1.OPĆE INFORMACIJE,\n1.2.Predmet, svrha i pokazatelji Poziva","Navedeno je da se predmet projektnog prijedloga odnosi na energetsku funkcionalnu cjelinu, odnosno na energetsko troškovni centar (ETC), što je zasebna funkcionalna i energetska cjelina za koju je moguće mjeriti pripadajuću potrošnju energije i vode (postojeću ili čije je formiranje predviđeno projektnim prijedlogom uvođenjem zasebnog mjerenja energenta i vode daljinskim mjerenjem spojenim na sustav ISGE), (str.8)\nS obzirom na navedeno, moli se pojašnjenje: znači li navedeno da je ETC nužno vezan uz jedno brojilo?\nJednako tako, moli se pojašnjenje: kako će se dokazivati ostvarena ušteda u situacijama kad se postojeći sustav grijanja na, primjerice, loživo ulje projektom zamijeni grijanjem na električnu energiju?","Primljeno na znanje","ETC je zasebna funkcionalna i energetska cjelina za koju je moguće mjeriti pripadajuću potrošnju energije i vode te parametre koji utječu na potrošnju, a sukladno važećoj Metodologiji provođenja energetskog pregleda zgrada. Predmet projektnog prijedloga može biti već formiran ETC ili ETC čije formiranje je predviđeno projektnim prijedlogom uvođenjem zasebnog mjerenja energenata i vode daljinskim mjerenjem spojenim na sustav ISGE-a. \nETC nije nužno vezan za jedno brojilo, ali za ETC mora biti moguće izmjeriti potrošnju za svaki energent i vodu.\nOstvarene uštede se dokazuju Glavnim projektom i Završnim izvješćem nadzornog inženjera kojim se potvrđuje da su radovi i mjere izvedene prema Glavnom projektu. Uštede se računaju u kWh bez obzira na vrstu energenta."]
[15,"NATAŠA TURINA","1.OPĆE INFORMACIJE,\n1.2.Predmet, svrha i pokazatelji Poziva","Kao kategorije energetske obnove navedene su a) obnova za zgrade koje nemaju status kulturnog dobra, b) obnova za zgrade koje imaju status kulturnog dobra i c) kružna obnova (str. 6-8)\nKružna obnova obuhvaća mjere kojima se postojeće zgrade dovode u funkciju za obavljanje društvene djelatnosti te se uz ove mjere obavezno provode mjere energetske učinkovitosti, zaštite od požara i osiguranje pristupačnosti osobama s invaliditetom i smanjene pokretljivosti. Jednako tako, u napomeni stoji da obnovljena zgrada mora udovoljavati svim zakonskim zahtjevima kako bi se dovela u funkciju za obavljanje društvenih djelatnosti.\n\nS obzirom na navedeno, moli se pojašnjenje: jesu li za sufinanciranje temeljem ovog Poziva, a u kategoriji kružne obnove prihvatljivi svi troškovi koji su neophodni za stavljanje objekta u funkciju predviđenih društvenih djelatnosti?","Primljeno na znanje","Sukladno naslovu 4.1. Prihvatljive aktivnosti projekta, II. Obnova, II.1. Provedba mjera ključnih elemenata Poziva pod 2. pojašnjeno je kako su prihvatljive aktivnosti \"Mjere kružne obnove za dovođenje napuštene zgrade u funkciju za obavljanje društvene djelatnosti:\n- svi potrebni pripremni, zemljani, konstruktorski, instalaterski i završni radovi te ugradnja građevnih proizvoda, opreme ili postrojenja, kako bi se zgrada dovela u funkciju za obavljanje društvene djelatnosti\"."]
[16,"REGIONALNA RAZVOJNA AGENCIJA DUBROVAČKO-NERETVANSKE ŽUPANIJE - DUNEA","1.OPĆE INFORMACIJE,\n1.2.Predmet, svrha i pokazatelji Poziva","Nejasno su definirane minimalne uštede za pojedine kategorije obnove i za pojedine kategorije zgrada. \nU dijelu \"Svrha poziva\" može se zaključiti kako je za sve kategorije obnove potrebno ostvariti uštede od minimalno 50% potrebne toplinske energije za grijanje (QHnd) i minimalno 30% primarne energije (Eprim), odnosno za zgrade sa statusom kulturnog dobra smanjenje QHnd-a nije isključujući uvjet jer razina uštede toplinske energije treba biti \"u najvećoj mogućoj mjeri\", a ušteda primarne energije je 30%. Isti postoci ušteda se ponavljaju i u dijelu 3.1. Opći kriteriji prihvatljivosti, točki 2. \nU dijelu \"A) kategorije obnove za zgrade koje nemaju status kulturnog doba\" za integralnu energetsku obnovu je propisana ušteda od 50% toplinske energije (QHnd), dok nije navedena ušteda primarne energije. Po tome bi se dalo zaključiti da za integralnu energetsku obnovu nije potrebno osigurati minimalnu uštedu primarne energije što je u suprotnosti s navedenim u svrsi poziva i točki 3.1.. Za dubinsku obnovu propisane su uštede od 50% za oboje (QHnd i Eprim), dok je u svrsi pozva i točki 3.1. navedeno 30% za Eprim. \nU dijelu \"B) kategorije obnove za zgrade koje imaju status kulturnog dobra\" za integralnu energetsku obnovu propisana je ušteda od 20% QHnd-a ili 20% Eprim-a što je u suprotnosti sa opisom iz svrhe poziva i točke 3.1. dok je za dubinsku obnovu samo prepisan tekst iz točke A) što je također u suprotnosti sa svrhom poziva i točkom 3.1. u dijelu koje se odnosi na zgrade koje imaju status kulturnog dobra. \nMolimo da  jasnije definirate i uskladite postotke ušteda jer prema trenutnom stanju moglo bi doći do višeznačnog razumijevanja.","Nije prihvaćen","Ne radi se o neusklađenosti, već je potrebno razlikovati svrhu Poziva i 2. kriterij prihvatljivosti naveden pod naslovom 3.1. Opći kriteriji prihvatljivosti od kategorija obnove koje su definirane relevantnim programima energetske obnove te prenesene u Poziv. Projekt koji ne udovolji kriterijima prihvatljivosti ne može biti sufinanciran. Projekt koji udovolji kriterijima prihvatljivosti i odabira, koji su definirani u Pozivu, bit će sufinanciran u intenzitetu koji ovisi o kategoriji obnove, o kojoj također ovisi maksimalni iznos prihvatljivih troškova, odnosno bespovratnih sredstava po pojedinoj aktivnosti/mjeri projekta. Primjerice, projekt koji provodi integralnu energetsku obnovu zgrade koja nije kulturno dobro treba ostvariti minimalne uštede 50% QHnd i 30% Eprim, a maksimalni intenzitet sufinanciranja prihvatljivih troškova energetske obnove može biti 60%. Da projekt dobije intenzitet sufinanciranja prihvatljivih troškova 80%, treba provesti dubinsku, sveobuhvatnu ili kružnu obnovu. Pozivom se ne mogu mijenjati definicije kategorija obnove, a u Poziv trebaju biti preneseni kriteriji prihvatljivosti iz Programa Konkurentnost i kohezija 2021.-2027.  \nDodatno će se u tabličnom formatu prikazati kategorije obnove, obvezne mjere i minimalne uštede Qhnd i Eprim."]
[17,"MARTINA KLOPOTAN-TUK","1.OPĆE INFORMACIJE,\n1.2.Predmet, svrha i pokazatelji Poziva","Smatra li se građevina društvenog doma, kao takva konstatirana i u ZK, zgradom u kojoj se obavlja društvena djelatnost?","Primljeno na znanje","U naslovu 1.2. definirane su društvene djelatnosti u smislu ovog Poziva, a u naslovu 3.2. navedeno je kako je predmet projekta je ETC u kojem se kontinuirano (ne povremeno) obavlja društvena djelatnost na najmanje 80% ukupne korisne površine zgrade. Ukoliko se u društvenom domu obavlja neka od društvenih djelatnosti u smislu ovog Poziva, predmet projekta može biti energetska obnova društvenog doma. Skrećemo pozornost kako projekti koji će biti odabrani za sufinanciranje trebaju udovoljiti svim kriterijima prihvatljivosti i odabira."]
[18,"MARTINA KLOPOTAN-TUK","1.OPĆE INFORMACIJE,\n1.2.Predmet, svrha i pokazatelji Poziva","Kod nabrajanja društvenih djelatnosti navodi se i \"...tijela organizacija jedinica lokalne i regionalne samouprave...\" Molim pojašnjenje/primjere na koja se tijela pri tome misli.","Primljeno na znanje","Pod djelatnostima tijela organizacija lokalne i područne (regionalne) samouprave se misli na djelatnosti koje obavljaju županije, općine,gradovi, mjesni odbori i sl ."]
[19,"GRAD KRAPINA","1.OPĆE INFORMACIJE,\n1.2.Predmet, svrha i pokazatelji Poziva","Ovim pozivom sufinanciraju se zgrade u kojima se na najmanje 80% ukupne korisne površine zgrade obavlja društvena djelatnost, gdje se društvenim djelatnostima u smislu ovog Poziva smatraju: „predškolski odgoj, osnovnoškolski i srednjoškolski odgoj i obrazovanje, visoko obrazovanje, formalno obrazovanje odraslih, znanstvena djelatnost, kazališna djelatnost, audiovizualne djelatnosti, knjižnična djelatnost, arhivska djelatnost, muzejska djelatnost, zdravstvena djelatnost, djelatnost socijalne skrbi, djelatnosti državne vlasti, državne uprave kao i tijela organizacija lokalne i područne (regionalne) samouprave, djelatnosti pravnih osoba s javnim ovlastima, poslovi obrane, sudska i pravosudna djelatnost, poslovi javnog reda i sigurnosti, sportska djelatnost, stanovanje zajednica, vatrogasna djelatnost, djelatnost zaštite i spašavanja te djelatnost humanitarne pomoći. Navedene djelatnosti smatraju se društvenima neovisno o tome obavljaju li se kao gospodarska ili negospodarska djelatnost.“\n\nNa ovaj Poziv planira se prijaviti građevina (u aktu legalnosti zavedena kao građevina javne i društvene namjene, skupina neodređena – područna škola sa 3 stana) čiji je pretežiti dio u funkciji područne škole, a dio građevine (3 stana) se koristi kao stanovi za učitelje, gdje su dva stana u vlasništvu škole, a jedan stan je u privatnom vlasništvu. Školski dio je odvojen od stanova posebnim ulazom i posebnim unutarnjim stubištem. Ukupni udio korisne površine koji je u funkciji i vlasništvu škole (škola i dva stana) je veći od 80%, a udio ukupne korisne površine koji koristi škola uzevši u obzir ukupnu korisnu površinu sva tri stana je manji od 80%.\n\nMoli se mišljenje da li se stanovi u vlasništvu škole koji se koriste za smještaj učitelja mogu smatrati dijelom građevine u kojoj se obavlja društvena djelatnost te da li je u okviru ovog Poziva ista prihvatljiva?","Primljeno na znanje","Skrećemo pozornost kako je svrha savjetovanja omogućiti građanima odnosno javnosti davanje mišljenja i prijedloga na izrađen dokument, a ne davanje prethodnih mišljenja u svezi s prihvatljivošću prijavitelja/partnera, projekta ili određenih aktivnosti i troškova projekta.\nOvim putem ističemo kako se u okviru ovog poziva ne dodjeljuju državne potpore/potpore male vrijednosti, odnosno za sufinanciranje nije prihvatljiv projekt koji sadrži elemente državnih potpora/potpora male vrijednosti te da može biti sufinancirana obnova onih zgrada koje su 100% vlasništvu javnog sektora i u kojima se na najmanje 80% ukupne korisne površine zgrade obavlja društvena djelatnost i koje nisu stambene.\nNadalje, projektni prijedlog može se podnijeti za cjelovitu zgradu, dio cjelovite zgrade, kompleks zgrada ili dio kompleksa zgrada javnog sektora koji predstavljaju ETC, a sve kako je navedeno u naslovu 1.2."]
[20,"VLADO LEVAK","1.OPĆE INFORMACIJE,\n1.2.Predmet, svrha i pokazatelji Poziva","Studentski centar u Zagrebu\nNa temelju kojeg dokumenta će se utvrđivati „Društvene djelatnosti“ u smislu ovog Poziva, na temelju upisanih djelatnosti u Sudskom registru Trgovačkog suda u Zagrebu  ili na temelju razvrstavanja poslovnog subjekta Državnog zavoda za statistiku prema Nacionalnoj klasifikaciji djelatnosti?","Primljeno na znanje","Dokaz da ustanova obavlja društvenu djelatnost je Izvadak iz sudskog registra i Statut javne ustanove/ustanove."]
[21,"AURORA REGIONALNI KOORDINATOR ISTARSKE ŽUPANIJE ZA EUROPSKE PROGRAME I FONDOVE - COORDINATORE REGIONALE DELLA REGIONE ISTRIANA PER I PROGRAMI E FONDI EUROPEI","1.OPĆE INFORMACIJE,\n1.2.Predmet, svrha i pokazatelji Poziva","Predlaže se da se definicija „napuštene“ zgrade nadogradi odnosno da se ugradi opcija ulaganja u napuštene zgrade koje se povremeno koriste za posebne privremene potrebe. Najme vlasnici javnih napuštenih zgrada koje nisu u funkciji daju napuštene i neodržane zgrade na privremeno korištenje za vremenski ograničene potrebe javnih  korisnika (npr. kod potreba smještaja škola/učenika tijekom rekonstrukcije zgrade škole, vrtića također tijekom  rekonstrukcije zgrade ili potrebe privremenog skladištenja opreme i arhive radi seljenja i slično). \nStoga predlaže se i brisanje vremenskog razdoblja od 2 godine nekorištenja.","Nije prihvaćen","Ovim Pozivom će se sufinancirati i kružna obnova za postojeće napuštene zgrade javnog sektora kako bi se dovele u funkciju za obavljanje društvene djelatnosti. Napuštena zgrada je postojeća zgrada koja se ne koristi najmanje 2 godine, nije u funkciji i nije održavana. U smislu ovog Poziva, zgrada koja se povremeno koristi ne smatra se napuštenom."]
[22,"VLADO LEVAK","1.OPĆE INFORMACIJE,\n1.2.Predmet, svrha i pokazatelji Poziva","Studentski centar u Zagrebu\nNalazimo: \n\"B) kategorije obnove za zgrade koje imaju status kulturnog dobra sukladno Programu energetske obnove zgrada koje imaju status kulturnog dobra za razdoblje do 2030. godine (Odluka Vlade Republike Hrvatske, NN 143/21):\nIntegralna energetska obnova - obuhvaća kombinaciju više pojedinačnih mjera energetske obnove i obavezno uključuje mjere na ovojnici zgrade. Kod obnove zgrada koje su predmet Programa energetske obnove zgrada koje imaju status kulturnog dobra ona podrazumijeva postizanje minimalne uštede od 20% godišnje potrebne toplinske energije za grijanje (QH,nd) ili minimalne uštede od 20% godišnje primarne energije (Eprim);\"\n\nnadalje:\n\"Svrha Poziva: Cilj Poziva je provedba integralne energetske obnove, dubinske obnove, sveobuhvatne obnove te kružne obnove zgrada javnog sektora koja će rezultirati uštedom godišnje potrebne toplinske energije za grijanje (QHnd) od najmanje 50% i uštedom godišnje primarne energije (Eprim) od najmanje 30%, te smanjenjem emisije CO2 u odnosu na stanje prije obnove. \nIznimno, za zgrade sa statusom kulturnog dobra očekivani rezultati obuhvaćaju smanjenje godišnje potrebne toplinske energije za grijanje (QHnd) u najvećoj mogućoj mjeri i godišnje primarne energije (Eprim) od najmanje 30% u odnosu na stanje prije obnove.\"\n\nnadalje: \n\"Iznimno, zgrade sa statusom kulturnog dobra koje ne mogu ostvariti gore navedene uštede potrebne toplinske energije za grijanje (QH,nd) trebaju ostvariti uštede godišnje potrebne primarne energije (Eprim) od najmanje 30% u odnosu na stanje prije obnove. Tražene uštede trebaju se postići mjerama energetske učinkovitosti za koje se traži sufinanciranje.\"\n\nMolimo pojašnjenje kolika je  minimalna ušteda godišnje primarne energije (Eprim) kod energetske obnove zgrada koje imaju status kulturnog dobra 20 % ili 30 % ?","Primljeno na znanje","Za zgrade koje su kulturno dobro ušteda Eprim od 30% je kriterij prihvatljivosti projekta i proizlazi iz Programa za Konkurentnost i kohezija 2021.-2027. u okviru kojega se ovaj Poziv objavljuje te svi projekti moraju zadovoljiti taj kriterij. Definicije kategorije obnove za zgrade koje imaju status kulturnog dobra definirane su u Programu energetske obnove zgrada koje imaju status kulturnog dobra za razdoblje do 2030. godine i kao takve prenesene u Poziv. O kategoriji obnove ovisi intenzitet sufinanciranja prihvatljivih troškova, kao i maksimalni iznos prihvatljivih troškova, odnosno bespovratnih sredstava po pojedinoj aktivnosti/mjeri projekta."]
[23,"MATEJA VRBANIĆ","1.OPĆE INFORMACIJE,\n1.2.Predmet, svrha i pokazatelji Poziva","Razmotriti mogućnost energetske obnove zgrada pružatelja javne usluge sakupljanja komunalnog otpada, usluge javne vodoopskrbe i odvodnje, a koje su u vlasništvu JL(R)S ili trgovačkog društva u vlasništvu JL(R)S.","Nije prihvaćen","Pozivom je predviđen širok krug prihvatljivih prijavitelja. S obzirom na ograničena raspoloživa sredstva ograničili smo prihvatljivost prijavitelja na javni sektor koji po pravnom obliku nije trgovačko društvo odnosno ne ostvaruje dobit."]
[24,"NIKOLA KANIŠKI","1.OPĆE INFORMACIJE,\n1.2.Predmet, svrha i pokazatelji Poziva","U nacrtu Poziva, u točki 1.2 navedeno je da su u smislu ovog Poziva zgrade javnog sektora one koje su u vlasništvu javnog sektora. Predlažemo izmjenu definicije na način da se uvrste i zgrade koje su u djelomičnom ili većinskom vlasništvu javnog sektora, pod uvjetom da se u njima pretežito obavljaju društvene djelatnosti. Time bi se omogućila prijava projekata i za slučajeve, u kojima javni sektor koristi većinski dio prostora, iako zgrada ima i privatne suvlasnike. Na taj bi se način obuhvatile dodatne zgrade u kojima javni sektor stvarno obavlja društvene djelatnosti i time ostvaruju značajne energetske uštede, a koje bi u suprotnom bile isključene iz Poziva. Nadalje, predlažemo da se razmotri smanjenje propisanog praga od 80% ukupne korisne površine zgrade koja se koristi za društvenu djelatnost. Naime, značajan dio zgrada javnog sektora obuhvaća i hodnike, tehničke prostore ili druge sadržaje koji nisu neposredno povezani s društvenom djelatnošću, ali su nužni za funkcioniranje objekta. \nNikola Kaniški\nHrvatske vode, VGO za Muru i gornju Dravu","Nije prihvaćen","U okviru ovog poziva se ne dodjeljuju državne potpore/potpore male vrijednosti, odnosno za sufinanciranje nije prihvatljiv projekt koji sadrži elemente državnih potpora/potpora male vrijednosti zbog čega zgrade javnog sektora za koje se traži sufinanciranje trebaju biti u potpunom vlasništvu javnog sektora.\nSkrećemo pozornost kako u ukupnu korisnu površinu koja se koristi za obavljanje društvene djelatnosti spadaju i zajednički prostori nužni za funkcioniranje i obavljanje društvene djelatnosti u zgradi kao što su hodnici, stubišta, sanitarni čvorovi, tehničke prostorije i slično."]
[25,"JAVNA USTANOVA NACIONALNI PARK BRIJUNI","1.OPĆE INFORMACIJE,\n1.2.Predmet, svrha i pokazatelji Poziva","U popisu Društvenih djelatnosti navedene su između ostalih i djelatnosti pravnih osoba s javnim ovlastima. Da li se u okviru pravne osobe s javnim ovlastima, sve djelatnosti upisane kao osnovne djelatnosti u sudskom registru, smatraju društvenim djelatnostima, a kada su one provode u javnom / društvenom interesu (edukacije, prezentacije, očuvanje kulturne i prirodne baštine) i u skladu sa zakonskim propisima Javne ustanove odnosno Nacionalnog parka?","Primljeno na znanje","Skrećemo pozornost kako je svrha savjetovanja omogućiti građanima odnosno javnosti davanje mišljenja i prijedloga na izrađen dokument, a ne davanje prethodnih mišljenja u svezi s prihvatljivošću prijavitelja/partnera, projekta ili određenih aktivnosti i troškova projekta. Djelatnosti koje obavljaju pravne osobe s javnim ovlastima, a koje se provode u javnom interesu i u skladu sa zakonskim propisima, mogu se smatrati društvenim djelatnostima."]
[26,"ANDREA POLDRUGOVAC","1.OPĆE INFORMACIJE,\n1.2.Predmet, svrha i pokazatelji Poziva","Poštovani, za zgrade koje imaju status kulturnog dobra, nejasno je zašto je u definiciji za Integralnu energetsku obnovu navedeno da je dovoljno zadovoljiti minimalnu uštedu od 20% za jedan od kriterija (QH,nd ili Eprim), dok je za kategoriju Dubinske obnove potrebno zadovoljiti oba kriterija, i smanjenje godišnje potrebne toplinske energije za grijanje (QH,nd) i primarne energije (Eprim) na godišnjoj razini od najmanje 50% u odnosu na stanje prije obnove. Predlažemo da se za kategoriju Dubinske obnove uvjetuje zadovoljavanje barem jednog uvjeta postizanja minimalnih ušteda, ili QH,nd ili Eprim.","Nije prihvaćen","Kategorije obnove za zgrade koje imaju status kulturnog dobra definirane su u Programu energetske obnove zgrada koje imaju status kulturnog dobra za razdoblje do 2030. godine i kao takve prenesene u Poziv. Pozivom se ne mogu mijenjati definicije kategorija obnove."]
[27,"MARTINA KLOPOTAN-TUK","1.OPĆE INFORMACIJE,\n1.2.Predmet, svrha i pokazatelji Poziva","Predlažem kod svih definicija pojedinih vrsta obnova (zasebno bez statusa kulturnog dobra te zasebno sa statusom kulturnog dobra) izrijekom uvijek navesti minimalne potrebne uštede Eprim i QHnd.","Prihvaćen","U tabličnom formatu bit će prikazane kategorije obnove, obvezne mjere i min uštede Qhnd i Eprim."]
[28,"MARTINA KLOPOTAN-TUK","1.OPĆE INFORMACIJE,\n1.2.Predmet, svrha i pokazatelji Poziva","Kod definicije integrale obnove u slučaju zgrada koje su kulturna dobra navedena je minimalna potrebna ušteda Eprim od 20%, što nije u skladu sa svrhom poziva (min Eprim kulturna dobra 30%)","Nije prihvaćen","Ne radi se o neusklađenosti, već je potrebno razlikovati svrhu Poziva i 2. kriterij prihvatljivosti naveden pod naslovom 3.1. Opći kriteriji prihvatljivosti od kategorija obnove koje su definirane relevantnim programima energetske obnove te prenesene u Poziv. Projekt koji ne udovolji kriterijima prihvatljivosti ne može biti sufinanciran. Projekt koji udovolji kriterijima prihvatljivosti i odabira, koji su definirani u Pozivu, bit će sufinanciran u intenzitetu koji ovisi o kategoriji obnove, o kojoj također ovisi maksimalni iznos prihvatljivih troškova, odnosno bespovratnih sredstava po pojedinoj aktivnosti/mjeri projekta. Primjerice, projekt koji provodi integralnu energetsku obnovu zgrade  treba ostvariti minimalne uštede 50% QHnd i 30% Eprim. Iznimno, zgrade sa statusom kulturnog dobra očekivani rezultati obuhvaćaju smanjenje godišnje potrebne toplinske energije za grijanje (QHnd) u najvećoj mogućoj mjeri i godišnje primarne energije (Eprim) od najmanje 30% u odnosu na stanje prije obnove. Maksimalni intenzitet sufinanciranja prihvatljivih troškova energetske obnove može biti 60%. Da projekt dobije intenzitet sufinanciranja prihvatljivih troškova 80%, treba provesti dubinsku, sveobuhvatnu ili kružnu obnovu. Pozivom se ne mogu mijenjati definicije kategorija obnove, a u Poziv trebaju biti preneseni kriteriji prihvatljivosti iz Programa Konkurentnost i kohezija 2021.-2027."]
[29,"DEJAN BJELIVUK","1.OPĆE INFORMACIJE,\n1.2.Predmet, svrha i pokazatelji Poziva","Poštovani,\n \nbudući da su u sklopu ovog poziva za sufinanciranje prihvatljive 3 kategorije obnova: A) zgrade javnog sektora koje nemaju status kulturnog dobra, B) zgrade javnog sektora koje imaju status kulturnog dobra te C) kružna obnova, smatramo da su sa trenutno predstavljenim kriterijima odabira, ZGRADE SA STATUSOM KULTURNOG DOBRA stavljene u nepovoljan položaj u odnosu na kategorije obnova pod A i C zbog ograničenosti mjera energetske obnove koje se mogu primijeniti na takvim zgradama, što onda direktno utječe na mogućnost ostvarenja značajnih energetskih ušteda koje jamče velik broj bodova prema trenutnoj tablici kriterija. Predlažemo da se za zgrade sa statusom kulturnog dobra definira drugi kriterij odabira (u postojećem se čak ne dobiju ni dodatni bodovi za status zgrade koja je kulturno dobro) ili da se posebno samo za takve zgrade (odvojeno od kategorija A i C) osigura određena alokacija u sklopu ovog poziva prema utvrđenoj rang listi prema postojećim kriterijima. \n\nDejan Bjelivuk GRAD VARAŽDIN","Nije prihvaćen","Sredstva za ovaj Poziv su osigurana u specifičnom cilju RSO2.1. \"Promicanje energetske učinkovitosti i smanjenje emisija stakleničkih plinova\" Programa Konkurentnost i kohezija 2021.-2027. U okviru navedenog specifičnog cilja može se dati potpora za energetsku ili kružnu obnovu zgrada sa statusom kulturnog dobra, međutim one nemaju prednost s obzirom da se ulaganjima moraju ostvariti pokazatelji definirani za ovaj specifični cilj Programa."]
[30,"DEJAN BJELIVUK","1.OPĆE INFORMACIJE,\n1.2.Predmet, svrha i pokazatelji Poziva","Poštovani,\n \nbudući da će se ovim Pozivom sufinancirati izrada projektne dokumentacije, integralna energetska obnova, dubinska obnova, sveobuhvatna obnova i kružna obnova postojećih zgrada javnog sektora u kojima se obavljaju društvene djelatnosti, gdje se društvenim djelatnostima u smislu ovog Poziva smatraju:\n \n„predškolski odgoj, osnovnoškolski i srednjoškolski odgoj i obrazovanje, visoko obrazovanje, formalno obrazovanje odraslih, znanstvena djelatnost, kazališna djelatnost, audiovizualne djelatnosti, knjižnična djelatnost, arhivska djelatnost, muzejska djelatnost, zdravstvena djelatnost, djelatnost socijalne skrbi, djelatnosti državne vlasti, državne uprave kao i tijela organizacija lokalne i područne (regionalne) samouprave, djelatnosti pravnih osoba s javnim ovlastima, poslovi obrane, sudska i pravosudna djelatnost, poslovi javnog reda i sigurnosti, sportska djelatnost, stanovanje zajednica, vatrogasna djelatnost, djelatnost zaštite i spašavanja te djelatnost humanitarne pomoći. Navedene djelatnosti smatraju se društvenima neovisno o tome obavljaju li se kao gospodarska ili negospodarska djelatnost.“\n \nZanima nas je li ovo neiscrpan popis društvenih djelatnosti budući da planiramo prijaviti zgradu koja je u vlasništvu JLS-a, a u kojoj su isključivo smještene udruge koje se bave društvenim djelatnostima, odnosno pružanjem usluga za građane koje se ne mogu eksplicitno povezati sa navedenim društvenim djelatnostima u navedenom popisu iz teksta Poziva (npr. Udruga koja se bavi savjetovanjem, edukacijom, promicanjem, razvitkom i unapređenjem psihofizičkih sposobnosti djece, mladih, roditelja i drugih odraslih osoba, osoba sa oštećenjima CNS-a, osoba sa neuromotornim poremećajima, osoba sa imunosistemskim bolestima i dr.; ili Zajednica tehničke kulture koja svojim djelovanjem i edukacijom nastoji da se tehnička kultura još više razvija na dobrobit mladih i ostalih građana; ili Društvo naša djeca, udruga koja brine o izvaninstitucionalnom odgoju najmlađih i druge udruge koje obavljaju društveno korisne aktivnosti).  \n \nJe li zgrada u kojoj djeluju ovakve udruge prihvatljiva za prijavu u sklopu ovog poziva sukladno kriteriju obavljanja društvenih djelatnosti koje su prihvatljive u sklopu ovog Poziva.\nDejan Bjelivuk GRAD VARAŽDIN","Primljeno na znanje","Skrećemo pozornost kako je svrha savjetovanja omogućiti građanima odnosno javnosti davanje mišljenja i prijedloga na izrađen dokument, a ne davanje prethodnih mišljenja u svezi s prihvatljivošću prijavitelja/partnera, projekta ili određenih aktivnosti i troškova projekta. Udruge koje koriste zgradu u vlasništvu JLS-a trebaju obavljati društvene djelatnosti navedene u naslovu 1.2."]
[31,"MARTINA KLOPOTAN-TUK","1.OPĆE INFORMACIJE,\n1.2.Predmet, svrha i pokazatelji Poziva","Predlažem da prihvatljive za integralnu, dubinsku i sveobuhvatnu obnovu budu i javne zgrade oštećene u potresu, bilo unutar ili izvan područja obuhvaćenog Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, na kojima su provedene samo hitne mjere sanacije radi vraćanja zgrade u prvobitno stanje, odnosno na kojima su vršeni hitni zahvati koji nisu rezultirali nekom od razina iz Tehničkog propisa za građevinske konstrukcije, a kako bi se omogućilo da takve zgrade budu obuhvaćene potrebnom vrstom obnove jer je svrha hitne sanacije bila samo zadržavanje njihove (minimalne) razine uporabljivosti prije potresa. Trenutnim uvjetima poziva na njima nije moguće provoditi predviđene vrste obnova, iako je to za njih nužnost.","Nije prihvaćen","Ovim Pozivom sufinancira se energetska i kružna obnova zgrada javnog sektora neoštećenih u potresima, a za zgrade koje su oštećene u potresima i nisu se obnovile predviđen je zaseban poziv na dodjelu bespovratnih sredstava."]
[32,"MAGDALENA HATLAK","1.OPĆE INFORMACIJE,\n1.2.Predmet, svrha i pokazatelji Poziva","Predlažemo dopunu uvjeta prihvatljivosti sufinanciranja integralne energetske obnove, dubinske obnove i sveobuhvatne obnove za  postojeće zgrade javnog sektora na sljedeći način:\n- zgrade javnog sektora koje su oštećene od potresa iz 2020. godine, a za koje su provedene hitne mjere sanacije radi vraćanja zgrade u prvobitno stanje, ali koje nisu obnovljene u skladu sa Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije na odgovarajuću razinu prema Tehničkom propisu za građevinske konstrukcije.\nTakođer predlažemo dopunu uvjeta kod napomene za sufinanciranje sveobuhvatne obnove na sljedeći način: \n- zgrade javnog sektora koje su oštećene u potresu, a za koje su provedene hitne mjere sanacije radi vraćanja zgrade u prvobitno stanje, ali koje nisu bile obnovljene sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, niti su obnovljene sukladno Tehničkom propisu za građevinske konstrukcije, mogu biti predmet sufinanciranja ako je u sklopu energetske obnove planirana i povećana potresna otpornost zgrade, odnosno izrada i provedba projekta građevinske konstrukcije u skladu s važećim tehničkim propisima.\n\nObrazloženje prijedloga dopune uvjeta prihvatljivosti:\nZgrada koju planiramo prijaviti na poziv nalazi se na području Varaždinske županije, koja nije obuhvaćena Zakonom o obnovi zgrada oštećenih potresom. Zgrada je pretrpjela konstrukcijska i ne konstrukcijska oštećenja u potresu 2020. godine, a sanacija je provedena kroz hitne mjere, s ciljem osiguravanja funkcionalnosti i sigurnosti, no nije bila sveobuhvatna niti su radovi provedeni sukladno Tehničkom propisu za građevinske konstrukcije.\nU sklopu planirane sveobuhvatne energetske obnove predviđena je i cjelovita statička obnova kojom bi se povećala potresna otpornost zgrade, a koja uključuje izradu i provedbu projekta građevinske konstrukcije.\nS obzirom da postojeće formulacije uvjeta isključuju ovakve slučajeve, predložena dopuna omogućila bi sudjelovanje zgrada koje imaju opravdan interes i potrebu za sveobuhvatnom obnovom, čime se ujedno povećava otpornost i sigurnost javne infrastrukture izvan uskog područja obuhvata Zakona o obnovi.","Nije prihvaćen","Ovim Pozivom sufinancira se energetska i kružna obnova zgrada javnog sektora neoštećenih u potresima, a za zgrade koje su oštećene u potresima i nisu se obnovile predviđen je zaseban poziv na dodjelu bespovratnih sredstava."]
[33,"ANTONIJA BABIĆ PAVLIĆ","1.OPĆE INFORMACIJE,\n1.2.Predmet, svrha i pokazatelji Poziva","Molimo pojašnjenje da li se nekretnina u vlasništvu trgovačkog društva koje je u 100% vlasništvu JLP(R)S-a, a obavlja društvene djelatnosti za JLP(R)S-a, smatra nekretninom u vlasništvu javnog sektora.\nPredlažemo kod definicije zgrade javnog sektora dodati, uz sve već navedeno, da može biti u vlasništvu trgovačkog društva koje je u 100% vlasništvu JLP(R)S-a.","Nije prihvaćen","Pozivom je predviđen širok krug prihvatljivih prijavitelja. S obzirom na ograničena raspoloživa sredstva ograničili smo prihvatljivost prijavitelja na javni sektor koji po pravnom obliku nije trgovačko društvo odnosno ne ostvaruje dobit."]
[34,"DARIJAN VINTER","1.OPĆE INFORMACIJE,\n1.2.Predmet, svrha i pokazatelji Poziva","Nejasna je definicija zgrada javnog sektora gdje se navodi \"koje su u vlasništvu javnog sektora: tijela državne vlasti i državne uprave, jedinica  lokalne i područne (regionalne) samouprave (u daljnjem tekstu: JLP(R)S), udruga  građana, vjerskih zajednica, javnih ustanova i ustanova koje obavljaju društvenu  djelatnost, a osnovane su od strane Republike Hrvatske, JLP(R)S, vjerskih zajednica ili  drugih javnih ustanova i ustanova čiji su osnivači također Republika Hrvatska, JLP(R)S  ili vjerske zajednice.\" Naime iz prvog dijela rečenice proizlazi da je uvjet da pobrojana tijela javnog sektora obavljaju društvenu djelatnost a iz drugog dijela rečenice proizlazi da su ta tijela ujedno osnovana od strane RH, vjerskih zajednica itd. Pretpostavljam da se uvjet osnivanja od strane javnog tijela odnosi samo na ustanove, naime udruge i vjerske zajednice zasigurno nisu osnovane od strane javnih tijela.","Primljeno na znanje","Navedeni uvjet se odnosi na javne ustanove i ustanove. Vlasnici zgrada mogu biti:\n- tijela državne vlasti i državne uprave\n- JLP(R)S\n- udruge građana\n- vjerske zajednice\n- javne ustanove i ustanove koje obavljaju društvenu  djelatnost, a osnovane su od strane Republike Hrvatske, JLP(R)S, vjerskih zajednica ili  drugih javnih ustanova i ustanova čiji su osnivači također Republika Hrvatska, JLP(R)S  ili vjerske zajednice."]
[35,"DARIJAN VINTER","1.OPĆE INFORMACIJE,\n1.2.Predmet, svrha i pokazatelji Poziva","Nejasna je definicija zgrada koje se smatraju javnim sektorom, naime prihvatljivi prijavitelji su i DVD-ovi kao vlasnici objekata te nužno nisu javni sektor ukoliko im pretežiti izvor financiranja nije proračun JLP(R)S. Takva definicija zgrade javnog sektora isključila bi DVD-ove kao potencijalne prijavitelje iako proizlaze da su jedina udruga koja prema ovom pozivu može biti prijavitelj, naime jedini koriste zakonom propisane javne ovlasti.","Nije prihvaćen","Zgrade javnog sektora u smislu predmetnog Poziva definirane su u naslovu 1.2. Zgrada koja je u vlasništvu udruge se smatra zgradom javnog sektora ukoliko se u njoj na najmanje 80% ukupne korisne površine zgrade obavlja društvena djelatnost (u slučaju napuštenih zgrada u kojima će se nakon provedene kružne obnove na najmanje 80% ukupne površine zgrade obavljati društvena djelatnost) i ukoliko nije stambene namjene. DVD-ovi nisu isključeni kao prihvatljivi prijavitelj na Poziv."]
[36,"DARIJAN VINTER","1.OPĆE INFORMACIJE,\n1.2.Predmet, svrha i pokazatelji Poziva","Potrebno jasnije definirati društvene djelatnosti sukladno Pravilniku o sadržaju i načinu vođenja registra udruga Republike Hrvatske i registra stranih udruga u Republici Hrvatskoj. Naime kao društvena djelatnost se spominje Audiovizualna djelatnost što je prema klasifikaciji spomenutog Pravilnika djelatnost 6.5. Audiovizualna djelatnost. Nadalje navodi se kao prihvatljiva i knjižnična djelatnost što prema odredbama istog pravilnika ne predstavlja djelatnost već detaljniju razradu djelatnosti i navodi se pod brojem 6.4.2. a dio je djelatnosti 6.4. Književno nakladnička djelatnost. Potrebno je jasno i nedvosmisleno propisati koje su djelatnosti prihvatljive na  II. razini razrade djelatnosti udruga te također navesti ukoliko su kod pojedinih djelatnosti prihvatljive same neke od djelatnosti na III. razini. U suprotnom stvara se nesigurnost i potencijalno različito pravno tumačenje kod prijavitelja.","Nije prihvaćen","Poziv se provodi sukladno Programu energetske obnove zgrada javnog sektora za razdoblje do 2030. godine u kojemu je definiran popis društvenih djelatnosti koje se mogu obavljati u zgradama javnog sektora da bi bile prihvatljive za sufinanciranje sredstvima iz EU fondova. Društvene djelatnosti su definirane sukladno posebnim zakonima koje ih definiraju. Primjerice knjižnična djelatnost je uređena važećim Zakonom o knjižnicama i knjižničnoj djelatnosti."]
[37,"VLASTA LENDLER-ADAMEC","1.OPĆE INFORMACIJE,\n1.2.Predmet, svrha i pokazatelji Poziva","Predlažemo da se sveobuhvatnom obnovom financira i objekte javne namjene koji su oštećeni potresom, a nisu još sproveli konstrukcijsku obnovu ili sanaciju nekonstrukcijskih dijelova zgrade (takvih zgrada još uvijek ima). \n\nPrijedlog teksta:\n\nPredmet sufinanciranja integralne energetske obnova, dubinske obnove i sveobuhvatne obnove mogu biti postojeće zgrade javnog sektora koje :\n- IMAJU ILI nemaju oštećenja od potresa iz 2020. godine,\n- su obnovljene od potresa iz 2020. godine u skladu sa Zakonom obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije na odgovarajuću razinu prema Tehničkom propisu za građevinske konstrukcije,\n- imaju konstrukcijska i/ili nekonstrukcijska oštećenja koja JESU ILI nisu posljedica potresa, ali u sklopu izvođenja radova energetske obnove planiraju sanirati predmetna oštećenja.\n........\n\nSveobuhvatna obnova se može sufinancirati za:\n- zgrade javnog sektora OŠTEĆENE ILI neoštećene u potresima\n- zgrade javnog sektora koje su imale samo nekonstrukcijska oštećenja od potresa te su provele ILI JOŠ NISU PROVELE obnovu sukladno važećem Tehničkom propisu za građevinske konstrukcije (razina 1).","Nije prihvaćen","Ovim Pozivom sufinancira se energetska i kružna obnova zgrada javnog sektora neoštećenih u potresima, a za zgrade koje su oštećene u potresima i nisu se obnovile predviđen je zaseban poziv na dodjelu bespovratnih sredstava."]
[38,"IRENA ŠKER","1.OPĆE INFORMACIJE,\n1.2.Predmet, svrha i pokazatelji Poziva","Predlažem da se razmotri smanjenje propisanog praga od 80% ukupne korisne površine zgrade koja se koristi za društvenu djelatnost, jer je u praksi teško osigurati tako visok udio. Naime, značajan dio zgrada javnog sektora obuhvaća i hodnike, tehničke prostore ili druge sadržaje koji nisu neposredno povezani s društvenom djelatnošću, ali su nužni za funkcioniranje objekta. Uz to, jedinice lokalne i područne samouprave, osobito one u ruralnim područjima, često nemaju dovoljno sredstava iz vlastitih proračuna za održavanje (kamoli energetsku obnovu) takvih zgrada, pa su u praksi primorane dio prostora davati u zakup kako bi osigurale barem minimalne prihode za redovno održavanje i funkcioniranje objekta","Nije prihvaćen","U ukupnu korisnu površinu koja se koristi za obavljanje društvene djelatnosti spadaju i zajednički prostori nužni za funkcioniranje i obavljanje društvene djelatnosti u zgradi kao što su hodnici, stubišta, sanitarni čvorovi, tehničke prostorije i slično.\nSukladno općim kriterijima prihvatljivosti projekta br. 5. i 6. prijavitelj mora raspolagati potrebnim financijskim sredstvima i mehanizmima za pokrivanje dijela vlastitog sufinanciranja troškova projekta, odnosno prijavitelj se obvezuje osigurati potrebna financijska sredstva i mehanizme za pokrivanje troškova održavanja kako bi se osigurala financijska održivost projekta."]
[39,"VLADO LEVAK","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","Studentski centar u Zagrebu\nU dokumentu Poziva na stranici 11/53 (Word) nalazimo visinu prihvatljivih troškova projektiranja i projektantskih usluga te se projektiranje sufinancira sa 85 % sredstava. \nNpr. za projektiranje svih Mapa Glavnog projekta i izradu troškovnika u slučaju Integralne energetske obnove sufinanciraju se troškovi projektiranja samo do iznosa od      a) 9 €/m2 GBP-a \nNalazimo da su te cijene preniske te pozivamo naručitelja na povišenje prihvatljivih troškova projektiranja koje bi prema tržišnim uvjetima bilo u dvostrukom iznosu od ovog planiranog Savjetovanjem i to za sve kategorije obnove.","Nije prihvaćen","Maksimalni iznos prihvatljivih troškova za aktivnost I. Izrada projektne dokumentacije formiran je nakon provedene analize tržišnih cijena za provedbu energetske i kružne obnove u 2025. godini."]
[40,"ROBERT RIBARIĆ","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","Poštovani,\nvjerujemo da kod predlaganja ograničenja za aktivnost Upravljanje projektom i administracija na projektu nisu uzete u obzir tržišne vrijednosti ovakvih usluga. \nKako bi se kvalitetno pripremili svi obrasci po ovom pozivu, osigurala jasna suradnja između projektanta i investitora isto pretočila u prijavne obrasce te suradnja svih uključenih u provedbu projekta, kvalitetno i sukladno zakonu provele sve nabave na projektu, nužno je angažirati osobu dovoljno stručnu i iskusnu kao vanjskog konzultanta. Ovim ograničenjem bespovratnih sredstava to neće biti moguće mnogim prijaviteljima, uz to povećat će se rizik od financijskih korekcija za mnoge koji će provoditi projekte bez stručne podrške. Stoga predlažem da se maksimalni iznos bespovratnih sredstava za kvalitetnu pripremu i provedbu projekta, odnosno za aktivnost Upravljanje projektom i administracija na projektu višestruko poveća, odnosno približi tržišnim cijenama na cca. 28.000,00 eur.","Primljeno na znanje","Iznos bespovratnih sredstava koji se može dodijeliti za ovu aktivnost ne predstavlja vrijednost ugovora za uslugu Upravljanja projektom i administracijom, već iznos sufinanciranja. Prijedlog će se razmotriti."]
[41,"ANITA ŠARIĆ","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","Poštovani, \nNe slažemo se s predloženim iznosom bespovratnih sredstava do maksimalno 5.500,00 eura za aktivnosti Upravljanje projektom i administracija, a koja uključuje aktivnosti izrade svih prijavnih obrazaca, kvalitetnu pripremu projektnog prijedloga, pripremu i provedbu svih nabava na projektu, izvještavanja prema nadležnim tijelima, financijsko i administrativno upravljanje i koordinaciju realizacije svih ostalih projektnih aktivnosti, odnosno provedbu projekta prema odobrenoj projektnoj prijavi i zakonskoj regulativi. Zbog složenosti i važnosti ove aktivnosti, odnosno da projekti budu kvalitetno pripremljeni, odobreni i u konačnici uspješno realizirani u planiranom vremenu i bez financijskih korekcija, većina prijavitelja će angažirati vanjskog suradnika i za ovu aktivnost izdvojiti minimalno 25.000,00 eura. Ljubazno vas molimo da ovo ograničenje bespovratnih sredstava korigirate na tržišne vrijednosti provedbe ove aktivnosti (Aktivnost III. Upravljanje projektom i administracija).","Primljeno na znanje","Iznos bespovratnih sredstava koji se može dodijeliti za ovu aktivnost ne predstavlja vrijednost ugovora za uslugu Upravljanja projektom i administracijom, već iznos sufinanciranja. Prijedlog će se razmotriti."]
[42,"DANIELA ŠPOLJARIĆ","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","Poštovani,\nSmatramo da predložena ograničenja bespovratnih sredstava po ovom Pozivu nisu u skladu s realnim zahtjevima na tržištu. To se osobito odnosi na aktivnost Upravljanje projektom i administracija. Aktivnosti pripreme i provedbe ovakvih projekata uglavnom, zbog nedostatka kapaciteta u znanju, vremenu i opsegu, često se delegiraju vanjskim konzultantima čije cijene na tržištu znatno premašuju ograničenje od 5.500,00 eur. Predlažemo da, u cilju kvalitetne pripreme i provedbe ovakvih projekata i ne isključivanja iz mogućnosti javljanja na ovaj poziv prijaviteljima koji nisu u mogućnosti samostalno kvalitetno pripremiti i provesti projekte energetske obnove zgrade javne uprave, ovo ograničenje dodjeljenih bespovratnih sredstava povećate na 30.000 eur.","Primljeno na znanje","Iznos bespovratnih sredstava koji se može dodijeliti za ovu aktivnost ne predstavlja vrijednost ugovora za uslugu Upravljanja projektom i administracijom, već iznos sufinanciranja. Prijedlog će se razmotriti."]
[43,"TAMARA MANČIĆ","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","Poštovani,\nTemeljem dosadašnjeg iskustva na projektima energetske obnove zgrada u javnom sektoru, vrlo je očigledno da predloženi maksimalni iznos bespovratnih sredstava ovim Pozivom za aktivnost Upravljanje projektom od 5.500,00 eur nije ni približno dovoljan kako bi se kvalitetno pripremio projekt, izradili svi potrebni obrasci, a zatim i kvalitetno proveo odobreni projekt sukladno projektnoj prijavi. Za ovakve pozive prijavitelji najčešće angažiraju vanjskog stručnjaka, prije svega zbog nedostatka vlastitih kapaciteta za prijavu i provedbu ovakvih projekata. Osim toga, ovaj je Poziv namijenjen i JL(P)S, javnim ustanovama i dr. na potpomognutim i brdsko-planinskim područjima čiji su proračuni uistinu skromni, a potreba kako za energetskom obnovom javnih zgrada, što je i predmet ovog Poziva, tako i za stručnom pomoći u pripremi i provedbi ovakvih projekata je velika. Tržišne cijene za ove usluge (što se lako može utvrditi) su opravdano daleko iznad predloženog ograničenja, stoga smatram da, ukoliko je ovaj Poziv uistinu namijenjen i ovim prijaviteljima, ali i prijaviteljima i na drugim područjima, treba uzeti u obzir realne mogućnosti provedbe ove aktivnosti pa predlažemo povećanje ograničenja maksimalnog iznosa bespovratnih sredstava za aktivnost  III. Upravljanje projektom i administracija na barem 27.000,00 eur.","Primljeno na znanje","Iznos bespovratnih sredstava koji se može dodijeliti za ovu aktivnost ne predstavlja vrijednost ugovora za uslugu Upravljanja projektom i administracijom, već iznos sufinanciranja. Prijedlog će se razmotriti."]
[44,"DARIO KARAČIĆ","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","Poštovani, predloženi maksimalni iznosi bespovratne potpore za sveobuhvatnu i kružnu obnovu nije sukladan realnom stanju na tržištu te ga je potrebno povećati. Realan trošak sveobuhvatne obnove iznosi minimalno 2.000€ + PDV, stoga molimo povećanje maksimalnih iznosa.","Nije prihvaćen","Jedinične cijene formirane su nakon provedene analize tržišnih cijena za provedbu energetske i kružne obnove u 2025. godini."]
[45,"DARIO MANČIĆ","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","Prijedlog ograničenja za maksimalni iznos bespovratnih sredstava za aktivnost upravljanja projektom i administracije (5.500,00 eur) nije niti približno u korelaciji sa zahtjevnošću posla na kvalitetnoj pripremi projektnog prijedloga te kod administrativnog upravljanja projektom, ukoliko Prijavitelj angažira vanjskog konzultanta, kao niti s predloženim ograničenjima ostalih prihvatljivih aktivnosti prema Pozivu radi čega nije osigurano jednako postupanje prema svim pružateljima usluga na Pozivu. Vrlo je čest slučaj da manje JLS zbog nedostatka adekvatnih kapaciteta i specifičnih znanja imaju nužnu potrebu za angažmanom vanjskih stručnjaka za provedbu navedenih aktivnosti, no u slučaju primjene predloženog ograničenja bili bi primorani osigurati financiranje većeg dijela ovog troška sami što bi posljedično sigurno moglo imati utjecaja na odustajanje od prijave određenog broja kvalitetnih projekata na Poziv.\nPredlažemo primjenu ograničenja maksimalnog iznosa potpore za ovu aktivnost od 30.000,00 EUR.","Primljeno na znanje","Iznos bespovratnih sredstava koji se može dodijeliti za ovu aktivnost ne predstavlja vrijednost ugovora za uslugu Upravljanja projektom i administracijom, već iznos sufinanciranja. Prijedlog će se razmotriti."]
[46,"JAGODA RENUŠA","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","Poštovani, temeljem nedavnog iskustva na konstruktivnoj i cjelovitoj obnovi zgrade unutar zone zaštite Kulturno-povijesne cjeline, smatramo da maksimalni iznosi bespovratne potpore za sveobuhvatnu i kružnu obnovu nisu usklađeni sa tržišnim cijenama te ih je potrebno povećati. Realan trošak sveobuhvatne obnove iznosi minimalno 2.000€ + PDV, stoga molimo povećanje maksimalnih iznosa bespovratne potpore za aktivnosti II.1. Provedba mjera (radovi).","Nije prihvaćen","Jedinične cijene formirane su nakon provedene analize tržišnih cijena za provedbu energetske i kružne obnove u 2025. godini."]
[47,"CHRISTINA GORIČKI HORVAT","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","Poštovani, smatramo kako su maksimalni iznosi bespovratne potpore (naročito za sveobuhvatnu i kružnu obnovu) premali te ih je potrebno povećati kako se bi spriječilo stvaranje prevelikog opterećenja proračuna korisnika, naročito proračuna JLS koji su već opterećeni zbog velikog udjela sufinanciranja projekata izgradnje dječjih vrtića.  Sukladno našem nedavnom iskustvu na provedbi projekta konstruktivne i cjelovite obnove zgrade muzeja, realan trošak sveobuhvatne obnove iznosi oko 1.900€ uklj. PDV. Ljubazno Vas molimo povećanje maksimalnih iznosa bespovratne potpore za aktivnosti II.1. Provedba mjera (radovi).","Nije prihvaćen","Jedinične cijene formirane su nakon provedene analize tržišnih cijena za provedbu energetske i kružne obnove u 2025. godini."]
[48,"DARIJAN VINTER","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","Primjer maksimalnog iznosa bespovratnih sredstava za mjeru II.2. je pogrešno izračunat. Ako je ukupna vrijednost radova 4.000.000,00 eura, maksimalni iznos bespovratnih sredstava je 158.400,00 eura. Naime 4.000.000,00 x 0,04= 160.000,00 eura a maksimalni iznos sukladno ograničenju je 158.400,00 eura. Ukoliko je ipak ispravno da je maksimalni iznos bespovratne potpore 96.000,00 eura, u tom slučaju potrebno je ispraviti boldani tekst na način da glasi \"Maksimalni iznos PRIHVATLJIVIH TROŠKOVA za mjeru II.2. je 4% prijavljene ukupne vrijednosti mjere II.1......\"","Nije prihvaćen","U navedenom primjeru gdje je ukupna vrijednost radova 4.000.000,00 eura i predviđena je integralna energetska obnova  max iznos bespovratnih sredstava za mjeru II.2 se računa: ukupna vrijednost radova x 0,04 x stopa sufinanciranja za integralnu energetsku obnovu.\n4.000.000,00 x 0,04 x 0,6= 96.000,00 eura.\nIznos od 158.400,00 eura je maksimalni iznos bespovratnih sredstava koji se može dodjeliti za tu mjeru."]
[49,"NINA MICULINIĆ","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","Maksimalni iznos bespovratnih sredstva za aktivnost projekta III. Upravljanje projektom i administracija u iznosu od 5.500,00 € nije dovoljan za pokrivanje svih troškova prihvatljivih u sklopu aktivnosti, odnosno za troškove izrade Obrazaca za prijavu projekta, administraciju i tehničku koordinaciju, poslove upravljanja projektom, financijskog upravljanja i izvještavanja te planiranja i izrade dokumentacije za nadmetanje. \n\nPredlažem da se značajno poveća maksimalni iznos bespovratnih sredstava za troškove po aktivnosti projekta III. Upravljanje projektom i administracija što će rezultirati kvalitetnijim projektnim prijedlozima, kvalitetnijom provedbom projekta te u konačnici uspješno provedenim projektima bez financijskih korekcija.","Primljeno na znanje","Iznos bespovratnih sredstava koji se može dodijeliti za ovu aktivnost ne predstavlja vrijednost ugovora za uslugu Upravljanja projektom i administracijom, već iznos sufinanciranja. Prijedlog će se razmotriti."]
[50,"DARIJAN VINTER","1.OPĆE INFORMACIJE,\n1.3.Financijska alokacija Poziva, iznosi i intenziteti bespovratnih sredstava","U odnosu na ostale stavke troškova (npr. stručni nadzor građenja, izrada projektne dokumentacije) gdje su propisana ograničenja potpore usklađena s realnim tržišnim vrijednostima, ograničenje maksimalnog iznosa potpore za aktivnost Upravljanje projektom i administracija (koja uključuje pripremu projekta, provedbu postupaka nabave te upravljanje projektom tijekom čitavog razdoblja provedbe) je nerealno nisko i u praksi ne pokriva ni približno stvarne troškove.\n\nTakvo ograničenje dovodi do situacije da korisnici ne mogu angažirati kvalitetne stručnjake za provedbu složenih projekata energetske obnove javnih zgrada, posebice kada provedba traje dvogodišnje razdoblje i uključuje složene postupke javne nabave, izvještavanja, financijskog praćenja i koordinacije svih sudionika.\n\nPredlažem da se:\n\nU potpunosti ukloni fiksno ograničenje iznosa i da se trošak Upravljanja projektom i administracije vrednuje kao postotak ukupne prihvatljive vrijednosti projekta (npr. 3–5 %), što bi omogućilo proporcionalnost troška složenosti i veličini projekta.\n\nAlternativno, ako se zadrži ograničenje iznosa, ono treba biti značajno povećano – primjerice minimalno 20.000,00 € za projekte do 1 mil. €, uz progresivno povećanje za veće projekte – kako bi bilo u skladu s tržišnim cijenama stručnih usluga i spriječilo angažman neiskusnih ili nedovoljno stručnih osoba.\n\nOvim bi se osigurala proporcionalnost troška složenosti projekta, veća kvaliteta provedbe, smanjio rizik nepravilnosti i povećala učinkovitost javnih ulaganja.","Primljeno na znanje","Iznos bespovratnih sredstava koji se može dodijeliti za ovu aktivnost ne predstavlja vrijednost ugovora za uslugu Upravljanja projektom i administracijom, već iznos sufinanciranja. Prijedlog će se razmotriti."]
[51,"GRAD ZAGREB","2.PRIHVATLJIVOST PRIJAVITELJA I KRITERIJI ISKLJUČENJA,\n2.1.Prihvatljivost prijavitelja","U poglavlju 2.1. Prihvatljivost prijavitelja, u točki a) kada se spominju jedinice lokalne ili područne (regionalne) samouprave, molimo pojašnjenje je li je Grad Zagreb prihvatljiv prijavitelj kao osnivač javnih ustanova ili ustanova koje obavljaju društvene djelatnosti (dom zdravlja, osnovna škola, dom za starije osobe), pri čemu su zgrade koje su predmet projekta u vlasništvu predmetnih ustanova?","Primljeno na znanje","Sukladno naslovu 2.1 JLP(R)S-ovi su prihvatljivi prijavitelji kao osnivači javnih ustanova ili ustanova koje obavljaju ili će obavljati društvene djelatnosti nakon provedene kružne obnove u zgradi javnog sektora koja je predmet projekta, pri čemu zgrade koje su predmet projekta trebaju biti u vlasništvu javnog sektora, što obuhvaća i JLP(R)S-ove.\nSkrećemo pozornost kako je svrha savjetovanja omogućiti građanima odnosno javnosti davanje mišljenja i prijedloga na izrađen dokument, a ne davanje prethodnih mišljenja u svezi s prihvatljivošću prijavitelja/partnera, projekta ili određenih aktivnosti i troškova projekta."]
[52,"ANA MARUŠIĆ","2.PRIHVATLJIVOST PRIJAVITELJA I KRITERIJI ISKLJUČENJA,\n2.1.Prihvatljivost prijavitelja","SVEUČILIŠTE U ZAGREBU SVEUČILIŠNI RAČUNSKI CENTAR\nPoštovani, predlažemo u točki 2.1. pod c) \"javne ustanove ili ustanove koje kumulativno ispunjavanju...\" brisanje riječi \"kumulativno\". \nNadalje, predlažemo dodavanje uvjeta da je javna ustanova uvrštena u registar korisnika državnog proračuna.","Nije prihvaćen","Sva tri uvjeta trebaju biti ispunjena kako bi javna ustanova ili ustanova bila prihvatljiv prijavitelj jer se na taj način osigurava sufinanciranje zgrada u vlasništvu javnog sektora u kojima se obavlja društvena djelatnost. \nNa Poziv se mogu javiti i javne ustanove i ustanove kojima je osnivač JLP(R)S ili vjerske zajednice (npr. škole) te druge javne ustanove (npr. fakulteti kojima je osnivač sveučilište)."]
[53,"VLADO LEVAK","2.PRIHVATLJIVOST PRIJAVITELJA I KRITERIJI ISKLJUČENJA,\n2.1.Prihvatljivost prijavitelja","Studentski centar u Zagrebu\nNa stranici  16/53 (Word) nalazimo: \n\"2.1.       Prihvatljivost prijavitelja\nPrihvatljivi prijavitelji u sklopu ovog Poziva mogu biti: ……\"\n\nGeneralno se apostrofira samo prihvatljivost onih koji će obavljati „ kružnu obnovu“. \nMolimo pojašnjenje ili dopunu Poziva i za ostale kategorije obnove.","Nije prihvaćen","Sukladno naslovu 1.2., za zgrade na kojima će se provesti integralna energetska obnova, dubinska ili sveobuhvatna obnova uvjet je da se koriste i da se u njima obavlja društvena djelatnost, a kružna obnova može biti sufinancirana samo za napuštene zgrade koje se ne koriste, ali se nakon provedene kružne obnove trebaju koristiti za obavljanje društvene djelatnosti.\nPrihvatljivi prijavitelji trebaju dokazati navedeno."]
[54,"NIKOLA KANIŠKI","2.PRIHVATLJIVOST PRIJAVITELJA I KRITERIJI ISKLJUČENJA,\n2.1.Prihvatljivost prijavitelja","U nacrtu Poziva, u točki 2.1.-c) (Prihvatljivost prijavitelja i s tim povezane odredbe u cijelom nacrtu Poziva) propisano je da zgrada javnog sektora koja je predmet projekta mora biti u vlasništvu javnog sektora te da se na najmanje 80% ukupne korisne površine zgrade obavlja društvena djelatnost. Smatramo da je ovaj uvjet previše restriktivan, budući da u praksi postoje zgrade u kojima javni sektor (javna ustanova) obavlja društvenu djelatnost i koristi većinu prostora, ali su u suvlasništvu s privatnim sektorom. U našem slučaju (zgrada Hrvatskih voda, VGO za Muru i gornju Dravu, Međimurska ulica 26b, Varaždin), iako javni sektor raspolaže većinom korisne površine zgrade (oko 68%), projekt nije prihvatljiv prema sadašnjoj formulaciji. Predlažemo i molimo za razmatranje izmjene uvjeta na način da se omogući prijava i za zgrade u mješovitom (javnom i privatnom) vlasništvu, ako javni sektor koristi većinski dio cjelokupnog prostora za obavljanje društvene djelatnosti, primjerice više od 50-60% ukupne korisne površine zgrade. Na taj način proširila bi se prihvatljivost prijavitelja predmetnog Poziva, povećao broj mogućih prijava i ostvarile dodatne energetske uštede u zgradama koje su u praksi pretežito u funkciji javnog sektora.\nNikola Kaniški\nHrvatske vode - VGO za Muru i gornju Dravu","Nije prihvaćen","U okviru ovog poziva se ne dodjeljuju državne potpore/potpore male vrijednosti, odnosno za sufinanciranje nije prihvatljiv projekt koji sadrži elemente državnih potpora/potpora male vrijednosti zbog čega zgrade javnog sektora za koje se traži sufinanciranje trebaju biti u potpunom vlasništvu javnog sektora."]
[55,"ANTONIJA BABIĆ PAVLIĆ","2.PRIHVATLJIVOST PRIJAVITELJA I KRITERIJI ISKLJUČENJA,\n2.1.Prihvatljivost prijavitelja","Poštovani, tražimo da se u točci 2.1. b) stavak 3 izmijeni na sljedeći način:\n- '' osnivači javnih ustanova ili ustanova/ trgovačkih društava u 100% vlasništvu JLP(R)S-a koje obavljaju ili će obavljati društvene djelatnosti nakon provedene kružne obnove u zgradi javnog sektora koja je predmet projekta, pri čemu su zgrade koje su predmet projekta u vlasništvu javnog sektora;''\nTrgovačka društva u vlasništvu JLS se u cijelosti ili djelomično financiraju iz proračuna JLS i za JLS obavljaju društvene djelatnosti kao u ovom Pozivu (npr. trgovačka društva u vlasništvu JLS-ova često obavljaju poslove upravljanja i održavanja nekretnina u vlasništvu JLS-ova, upravljanja i održavanja javnim površinama, obavljanja društvene djelatnosti i sl. ) a mogu biti i vlasnik nekretnine.","Nije prihvaćen","Pozivom je predviđen širok krug prihvatljivih prijavitelja. S obzirom na ograničena raspoloživa sredstva ograničili smo prihvatljivost prijavitelja na javni sektor koji po pravnom obliku nije trgovačko društvo odnosno ne ostvaruje dobit."]
[56,"MLADENKA JURČIĆ","2.PRIHVATLJIVOST PRIJAVITELJA I KRITERIJI ISKLJUČENJA,\n2.1.Prihvatljivost prijavitelja","Poštovani, pod točkom 2.1.c.- alineja 3 kao uvjet je propisano da se radi o zgradi javnog sektora koja je u vlasništvu javnog sektora, a budući su većinom zgrade javnog sektora u vlasništvu RH (prema zemljišnoknjižnom izvadku) predlažem da se tekst promijeni u:\"- zgrada javnog sektora koja je predmet projekta je u vlasništvu javnog sektora/RH\".","Prihvaćen","Pod tijelima državne vlasti i državne uprave se misli na vlasništvo Republike Hrvatske, a navedeno će se pojasniti u Pozivu."]
[57,"ŽELJKO ŽIVEC","2.PRIHVATLJIVOST PRIJAVITELJA I KRITERIJI ISKLJUČENJA,\n2.1.Prihvatljivost prijavitelja","Molim pojašnjenje prihvatljivih prijavitelja pod točkom e) . Navodim primjer našeg Dobrovoljnog vatrogasnog društva koje je udruga građana koja obavlja odnosno  registrirana je za obavljanje vatrogasne djelatnosti i istu obavlja u zgradi koje je vlasništvo 1/1 tog DVD. U alineji 2. stoji \"zgrada javnog sektora koja je predmet projekta je u vlasništvu \"javnog \" sektora\". Mislim da bi ta alineja trebala glasiti da je zgrada javnog sektora u kojoj se obavlja društvena djelatnost u vlasništvu udruge koja tu djelatnost obavlja kad se već govori o udrugama koje se smatraju prihvatljivim prijaviteljima.","Nije prihvaćen","Sukladno naslovu 1.2. za zgrade koje su u vlasništvu udruga građana se smatra da su u vlasništvu javnog sektora.\nJedan od prihvatljivih prijavitelja definiranih u naslovu 2.1 su udruge koje u zgradi javnog sektora koja je predmet projekta obavljaju ili će nakon provedene kružne obnove obavljati društvenu djelatnost korištenjem javnih ovlasti uređenih posebnim Zakonom. Tu spadaju DVD-ovi koji vatrogasnu djelatnost obavljaju korištenjem ovlasti utvrđenih Zakonom o vatrogastvu. Ovako formuliranim uvjetima omogućeno je da DVD prijavi zgradu koju koristi za obavljanje vatrogasne djelatnosti, a u vlasništvu je primjerice općine."]
[58,"PETRA CULE","2.PRIHVATLJIVOST PRIJAVITELJA I KRITERIJI ISKLJUČENJA,\n2.1.Prihvatljivost prijavitelja","Poštovani, predlaže se pojašnjenje ili novi tekst vezan za \"c) javne ustanove ili ustanove koje kumulativno ispunjavaju sljedeće uvjete\". Naime, nejasan je drugi uvjet \"javne ustanove/ustanove koje su osnovane od prihvatljive javne ustanove/ustanove. To je ustanova koja je osnovana od strane druge ustanove? Drugim riječima, predlaže se dopuna teksta tako da obuhvaća i ustanove koje su osnovane od strane drugih pravnih ili fizičkih osoba kao što je to slučaj kod privatnih dječjih vrtića koji obavljaju društvenu djelatnost (predškolski odgoj) i to često u zgradama koje su u vlasništvu javnog sektora. Navedeno je u skladu sa Zakonom o ustanovama (čl. 4 i čl. 7)","Nije prihvaćen","Javna ustanova koja je osnovana od druge javne ustanove je primjerice fakultet, kojeg osniva sveučilište. Energetska i kružna obnova privatnih dječjih vrtića ili škola, odnosno javnih ustanova/ustanova koje su osnovale fizičke ili druge pravne osobe nisu prihvatljive za sufinanciranje u okviru ovog Poziva."]
[59,"NATAŠA TURINA","2.PRIHVATLJIVOST PRIJAVITELJA I KRITERIJI ISKLJUČENJA,\n2.4.Broj projektnih prijedloga koje može podnijeti prijavitelj u okviru Poziva","Navedeno je (str. 20) da Prijavitelj može podnijeti više projektnih prijedloga, ali za različite ETC-ove, s napomenom da se pojedinom korisniku bespovratna sredstva mogu dodijeliti samo jednom za svako djelovanje te isti troškovi ne smiju biti dvaput financirani iz proračuna Unije i iz nacionalnih javnih izvora. Rečeno je i da se svaki projeknti prijedlog odnosi na jedan ETC. \n\nMoli se pojašnjenje termina “djelovanje”, odnosno objašnjenje tvrdnje da se sredstva mogu dodijeliti samo jednom za svako djelovanje.","Primljeno na znanje","Navedeno znači da primjerice JLS može podnijeti dva projektna prijedloga za dvije različite škole, ali da ne može dobiti sredstva za energetsku obnovu škole ukoliko ih je dobio u okviru nekog drugog programa sufinanciranja."]
[60,"MARINA PLEĆAŠ","2.PRIHVATLJIVOST PRIJAVITELJA I KRITERIJI ISKLJUČENJA,\n2.5.Zahtjevi koji se odnose na sposobnost prijavitelja, učinkovito korištenje sredstava i održivost projekta","Poželjno bi bilo definirati ulogu voditelja projekta, odnosno potrebne sposobonosti i kvalifikacije, obzirom kako je uloga voditelja projekta / područje upravljanja projektima zakonski regulirana jedino propisima iz područja nadležnosti MGIPU.","Primljeno na znanje","Ovdje se misli na voditelja EU projekta, ne na voditelja projekta u smislu Zakona o poslovima i djelatnostima prostornog uređenja i gradnje."]
[61,"NATAŠA TURINA","3.PRIHVATLJIVOST PROJEKTA  ,\n3.1.Opći kriteriji prihvatljivosti","Vezano za tekst iz Poziva poglavlje 3.1.  Opći kriteriji prihvatljivosti, točka 15, na str.24. :\n \n„15. Projekt je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnost i uzimanja u obzir Povelje Europske unije o temeljnim pravima\n• Obavezno je osigurati pristupačnost na dijelovima zgrade koji su predmet obnove. Sukladno čl. 58 Tehničkog propisa za osiguranje pristupačnosti građevina osobama s invaliditetom i smanjene pokretljivosti (NN 12/2023) odnosno Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13) za ulaganja u energetsku obnovu dijelovi koji su obuhvaćeni rekonstrukcijom i pristupačnost kojih je potrebno osigurati su: članak 18. Ulazni prostor i ovisno o namjeni građevine članak 32. Kvake i brave na vratima i prozorima Tehničkog propisa za osiguranje pristupačnosti građevina osobama s invaliditetom i smanjene pokretljivosti (NN 12/2023),“\n \nMolimo jasnije definirati je li u sklopu energetske obnove nužno obuhvatiti sve uvjete iz spomenutih propisa za dijelove zgrade koji su obuhvaćeni rekonstrukcijom ili samo uvjete navedene pod člankom 18. Ulazni prostor i člankom 32. Kvake i brave na vratima i prozorima Tehničkog propisa za osiguranje pristupačnosti građevina osobama s invaliditetom i smanjene pokretljivosti (NN 12/2023).","Primljeno na znanje","Ukoliko se energetskom obnovom na zgradi mijenja ulazna stolarija ili na bilo koji način zadire u ulazni prostor nužno je poštivati članke 18. i 32. Tehničkog propisa za osiguranje pristupačnosti građevina osobama s invaliditetom i smanjene pokretljivosti (NN 12/2023). \n\nUkoliko se izvode novi ili rekonstruiraju postojeći elementi osiguranja pristupačnosti, tada se radovi moraju izvoditi u skladu s Tehničkim propisom za osiguranje pristupačnosti \ngrađevina osobama s invaliditetom i smanjene pokretljivosti (NN 12/2023)."]
[62,"NADA KLJUČEC","3.PRIHVATLJIVOST PROJEKTA  ,\n3.1.Opći kriteriji prihvatljivosti","Poziv dopušta prijavu za dubinsku i sveobuhvatnu obnovu i zgrade koje su obnovljene od potresa iz 2020. godine na odgovarajuću razinu; je li za prijavu prihvatljiva dokumentacija izrađena i prema Zakonu o obnovi od potresa odnosno Projekt cjelovite obnove zgrade za zgrade na kojima je provedena I faza obnove koja je obuhvaćala konstruktivnu obnovu?","Primljeno na znanje","Popis obavezne dokumentacije dodatno ćemo pojasnit u Pozivu."]
[63,"NADA KLJUČEC","3.PRIHVATLJIVOST PROJEKTA  ,\n3.1.Opći kriteriji prihvatljivosti","Ako se  smatra da projekt ima potrebnu razinu spremnosti za provedbu  uz dostavljenu iskaznicu energetskih svojstava, treba li onda dostaviti i energetski certifikat?","Primljeno na znanje","U skladu sa 7. kriterijem pod naslovom 3.2. te s Tablicom 3. točka 12. energetski certifikat se obavezno prilaže u slučaju integralne energetske, dubinske ili sveobuhvatne obnove."]
[64,"VLADO LEVAK","3.PRIHVATLJIVOST PROJEKTA  ,\n3.1.Opći kriteriji prihvatljivosti","Studentski centar u Zagrebu\nNalazimo:\n\"Iznimno, zgrade sa statusom kulturnog dobra koje ne mogu ostvariti gore navedene uštede potrebne toplinske energije za grijanje (QH,nd) trebaju ostvariti uštede godišnje potrebne primarne energije (Eprim) od najmanje 30% u odnosu na stanje prije obnove. Tražene uštede trebaju se postići mjerama energetske učinkovitosti za koje se traži sufinanciranje.\"\n\nMolimo pojašnjenje kolika je  minimalna ušteda godišnje primarne energije (Eprim) kod energetske obnove zgrada koje imaju status kulturnog dobra 20 % ili 30 % ?","Primljeno na znanje","Ne radi se o neusklađenosti, već je potrebno razlikovati svrhu Poziva i 2. kriterij prihvatljivosti naveden pod naslovom 3.1. Opći kriteriji prihvatljivosti od kategorija obnove koje su definirane relevantnim programima energetske obnove te prenesene u Poziv. Projekt koji ne udovolji kriterijima prihvatljivosti ne može biti sufinanciran. Projekt koji udovolji kriterijima prihvatljivosti i odabira, koji su definirani u Pozivu, bit će sufinanciran u intenzitetu koji ovisi o kategoriji obnove, o kojoj također ovisi maksimalni iznos prihvatljivih troškova, odnosno bespovratnih sredstava po pojedinoj aktivnosti/mjeri projekta. Primjerice, projekt koji provodi integralnu energetsku obnovu zgrade koja je kulturno dobro treba ostvariti minimalne uštede 30% Eprim, a maksimalni intenzitet sufinanciranja prihvatljivih troškova energetske obnove može biti 60%. Da projekt dobije intenzitet sufinanciranja prihvatljivih troškova 80%, treba provesti dubinsku, sveobuhvatnu ili kružnu obnovu. Projekt koji provodi dubinsku obnovu treba rezultirati uštedom godišnje potrebne toplinske energije za grijanje (QH,nd) i primarne energije (Eprim) na godišnjoj razini od najmanje 50% u odnosu na stanje prije obnove. Pozivom se ne mogu mijenjati definicije kategorija obnove, a u Poziv trebaju biti preneseni kriteriji prihvatljivosti iz Programa Konkurentnost i kohezija 2021.-2027."]
[65,"DARIJAN VINTER","3.PRIHVATLJIVOST PROJEKTA  ,\n3.2. Sektorski specifični kriteriji prihvatljivosti","Kod specifičnog kriterija 6. nejasno je tko se sve smatra javnim sektorom niti tko bi trebao biti od koga osnovan. Molim Vas pobrojite jasno i nedvosmisleno po skupinama prihvatljivih prijavitelja.","Nije prihvaćen","Zgrada javnog sektora definirana je u naslovu 1.2, a prihvatljivi prijavitelji definirani su u naslovu 2.1"]
[66,"DARIJAN VINTER","3.PRIHVATLJIVOST PROJEKTA  ,\n3.2. Sektorski specifični kriteriji prihvatljivosti","Kod točke 4. sektorskih specifičnih kriterija, predlažem maknuti uvjet da se zgrada koristi kontinuirano, naime uvjet kontinuiranog korištenja potrebno je ispoštovati u EX POST razdoblju. U fazi prijave nema potrebe propisivati da se zgrada koristi kontinuirano, to eventualno može biti predmet ocjene kvalitete. Zgrade koje se prijavljuju na ovaj poziv često su u lošem stanju glede energetskih svojstava i uporabljivosti te je upravo intencija prijavitelja da ih obnove i stave u funkciju kako bi se koristile kontinuirano. Takve zgrade nisu napuštene već je intenzitet korištenja znatno manji u vrućim/hladnijim razdobljima godine. S obzirom na to da su za kružnu obnovu propisani daleko stroži kriteriji te se cilja na doslovno zapuštene zgrade, a da je za ostale propisana stroga formulacija potrebe kontinuiranog korištenja, ispada da polovica potencijalnog fonda zgrada u RH nije prihvatljiva za prijavu na ovaj poziv jer se trenutno ne koristi kontinuirano već povremeno.","Nije prihvaćen","Predmet ovog Poziva je energetska obnova zgrada koje se koriste za obavljanje društvene djelatnosti, ne samo povremeno, a time se omogućava da koristi od provedbe projekta ima veći broj korisnika zgrada (škole, fakulteti, bolnice, ustanove socijalne skrbi i sl.).\nPojam \"napuštena zgrada\" i njegova definicija preuzeta je iz \"Metodologije izračuna ušteda prilikom kružne obnove praznih/napuštenih zgrada, čija će se obnova\nfinancirati iz Programa Konkurentnost i kohezija 2021.-\n2027.\", prema kojoj zapuštene zgrade imaju veća oštećenja te nemaju sve ili dio prozora, vrata, krova i/ili vanjskih zidova.\nVezano uz 4. kriterij prihvatljivosti naveden u naslovu 3.2. skrećemo pozornost kako se društvena djelatnost treba kontinuirano obavljati na najmanje 80% ukupne korisne površine zgrade. Primjerice, zgrada u kojoj se svakodnevno obavlja turistička djelatnost (ne smatra se društvenom djelatnošću u okviru ovog Poziva), a jednom mjesečno se održava kulturni događaj (kulturne djelatnosti se smatraju društvenim djelatnostima u okviru ovog Poziva) nije prihvatljiva za sufinanciranje u okviru ovog Poziva."]
[67,"NATAŠA TURINA","4.PRIHVATLJIVOST AKTIVNOSTI,\n4.1.Prihvatljive aktivnosti projekta","Vezano za tekst iz poglavlja  4.1. Prihvatljive aktivnosti projekta, na str. 27.-28.:\n„ I.          Izrada projektne dokumentacije\nI.1.         Energetski pregled i energetski certifikat prije obnove za zgrade čije ukupna korisna površina ne prelazi 250 m2\nI.2.         Izrada glavnog projekta (uključujući prikaz svih primijenjenih mjera zaštite od požara, prikaz izvedivosti dostupnih visokoučinkovitih alternativnih sustava opskrbe energijom, sažetak analize postojećeg stanja zgrade i dr.) i ostale projektne dokumentacije (troškovnik ugrađene opreme i radova, elaborati, analize – primjerice analiza postojećeg stanja zgrade, kontrola glavnog projekta s obzirom na mehaničku otpornost i stabilnost, iskaznica energetskih svojstava zgrade, procjena otpornosti na klimatske promjene (climate proofing) i dr.)\nI.3.         Energetski pregled zgrade, izrada izvješća o energetskom pregledu zgrade i energetskog certifikata nakon provedene energetske/kružne obnove“\n \nMolimo pod točkom I.2. nadodati izradu izvedbenog projekta.","Nije prihvaćen","Sukladno Zakonu o gradnji izvedbeni projekt se izrađuje za građevine 1. skupine, a za ostale građevine ako su to investitor i izvođač ugovorili ugovorom o građenju. Slijedom navedenog, prijavitelj može dati izraditi izvedbeni projekt, ali trošak njegove izrade neće biti sufinanciran u okviru ovog Poziva."]
[68,"NADA KLJUČEC","4.PRIHVATLJIVOST AKTIVNOSTI,\n4.1.Prihvatljive aktivnosti projekta","Što je sa zgradama veće kvadrature, koje prelaze 250m2?","Primljeno na znanje","U naslovu 4.1. navedeno je kako je prihvatljiva aktivnost projekta i I.1. Energetski pregled i energetski certifikat prije obnove za zgrade čije ukupna korisna površina ne prelazi 250 m2. Zgrade javnog sektora čija ukupna korisna površina prelazi 250 m2 imaju zakonsku obavezu izrade i javnog izlaganja energetskog certifikata, zbog čega im se ta mjera neće sufinancirati u okviru ovog Poziva."]
[69,"VLADO LEVAK","4.PRIHVATLJIVOST AKTIVNOSTI,\n4.1.Prihvatljive aktivnosti projekta","Studentski centar u Zagrebu\n\nNalazimo: \n\"4.1. Prihvatljive aktivnosti projekta\"\n\nIzvedbeni projekt nije naveden izrijekom kao prihvatljiva aktivnost projekta. \nMolimo naručitelja da u prihvatljive troškove uvede i Izvedbeni projekt.\n\nDa li će se za vrijeme popunjavanja Prijavnog obrasca tražiti ekonomski podaci za koje je potrebna Feasibility studija? Ako je Vaš odgovor potvrdan molimo da i Feasibility studija bude prihvatljiv trošak projekta?\n\nMolimo Naručitelja da omogući Ponuditeljima koji nemaju pripremljenu projektnu dokumentaciju da se i takvi projekti mogu financirati iz ovog Poziva, obzirom da se u Pozivu traži da projektna dokumentacija bude dovršena.","Nije prihvaćen","Sukladno Zakonu o gradnji izvedbeni projekt se izrađuje za građevine 1. skupine, a za ostale građevine ako su to investitor i izvođač ugovorili ugovorom o građenju. Slijedom navedenog, prijavitelj može dati izraditi izvedbeni projekt, ali trošak njegove izrade neće biti sufinanciran u okviru ovog Poziva.\n\nU naslovu 5. Opći zahtjevi prihvatljivosti troškova projekta ključnih elemenata Poziva navodi se kako \"Troškovi iskazani u proračunu projekta moraju biti utemeljeni na tržišnim cijenama u trenutku podnošenja projekta i/ili u trenutku pokretanja nabave (u slučaju retroaktivno prihvatljivih troškova), odnosno realni i usmjereni na učinkovito i efikasno korištenje sredstava, a prijavitelj navedeno dokazuje dostavljanjem troškovnika ugrađene opreme i radova.\" dakle troškovi navedeni u troškovniku će se upotrebljavati za popunjavanje Prijavnog obrasca slijedom čega nije potrebno izrađivati Feasibility studiju.\n\nS obzirom da se uštede koje su 2. kriterij prihvatljivosti naveden pod naslovom 3.1.dokazuju glavnim projektom, na Poziv se ne mogu prijaviti projektni prijedlozi za koje nije izrađen glavni projekt."]
[70,"GRAD ZAGREB","5.OPĆI ZAHTJEVI PRIHVATLJIVOSTI TROŠKOVA PROJEKTA,\n5.1. Prihvatljivi troškovi","2. U poglavlju 5.1. Prihvatljivi troškovi, spomenute su kategorije troškova stručnog nadzora građenja, projektantski nadzor i koordinatora zaštite na radu tijekom građenja. Temeljem važeće zakonske regulative iz područja gradnje, poglavito Zakona o poslovima i djelatnostima prostornog uređenja i gradnje (NN 78/15, 118/18, 110/19) za zgrade javne namjene investicijske vrijednosti veće od 35 mil. kuna bez PDV-a (4.645.298,29 EUR bez PDV-a) investitor je obvezan imenovati voditelja projekta. Molimo razmotrite prijedlog da se njegov trošak uvrsti u točku 4. prihvatljivih troškova.","Primljeno na znanje","Prijedlog će se razmotriti."]
[71,"NATAŠA TURINA","5.OPĆI ZAHTJEVI PRIHVATLJIVOSTI TROŠKOVA PROJEKTA,\n5.1. Prihvatljivi troškovi","Navedeno je (str. 31) da se troškovi vezani uz izradu projektne dokumentacije smatraju prihvatljivim.\n\nMoli se pojašnjenje: u situaciji u kojoj je, primjerice, nositelj projekta škola, a izradu projektne dokumentacije platio je osnivač (Županija), jesu li troškovi vezani uz izradu dokumentacije jednako tako prihvatljivi?","Nije prihvaćen","Sukladno točki 5. Opći zahtjevi prihvatljivosti troškova projekta ključnih elemenata Poziva na dodjelu bespovratnih sredstava \"Energetska obnova zgrada javnog sektora\" u kojoj je navedeno \"Da bi bili prihvatljivi troškovi moraju nastati u svrhu provedbe projekta i biti plaćeni u provedbi projekta, moraju nastati kod korisnika i plaća ih korisnik.\" Vaše traženje nije prihvatljivo."]
[72,"DARIO MANČIĆ","7.PODNOŠENJE PROJEKTNOG PRIJEDLOGA,\n7.1. Izgled i sadržaj projektnog prijedloga","Kod točke 23. nije jasna potreba da se kao dokaz da je zgrada napuštena, uz dokaz pod a), dostavljaju i dokazi pod b) i c). Prilaganje navedenih dokaza čini se besmisleno jer je navedeno da njihova dostava nije obvezna, a isto ne utječe na kvalitetu projektnog prijedloga.","Primljeno na znanje","Dodatni dokazi predviđeni su u slučaju da na zgradi ipak postoji nekakva potrošnja električne energije (npr. za vanjsku rasvjetu) te je potrebno na drugi način dokazati da je zgrada napuštena i ne koristi se. \nNavedeno će se pojasniti u dokumentaciji Poziva."]
[73,"DARIJAN VINTER","7.PODNOŠENJE PROJEKTNOG PRIJEDLOGA,\n7.1. Izgled i sadržaj projektnog prijedloga","Uvjet dokazivanja da je zgrada napuštena pod točkom 23. u obliku nepostojanju troškova za potrošnju električne energije je prekomjeran i nejasan. Zgrada npr. može biti rasvijetljena iz sigurnosnih razloga i imati potrošnju energije unatoč tome što je napuštena ili se postojeći priključak može koristiti za neke vanjske aktivnosti koje se događaju na čestici gdje je zgrada smještena unatoč tome što se sama zgrada ne koristi. Predlažem da se umjesto obvezne dostave dokumenta pod a), uvede obveza dostave geotagiranih fotografija i izjava prijavitelja.","Primljeno na znanje","Ukoliko na zgradi postoji potrošnja električne energije, prijavitelj će na drugi način morati dokazati da je zgrada napuštena i ne koristi se. Navedeno će se pojasniti u dokumentaciji Poziva."]
[74,"GRAD ZAGREB"," ,\n8.KRITERIJI ODABIRA I METODOLOGIJA ODABIRA","U poglavlju 8. Kriterij odabira i metodologija odabira, kriterij odabira 4.3, molimo vas pojašnjenje kod elektromobilnosti. Prema objavljenom javnom savjetovanju, kao prihvatljiva aktivnost navodi se ugradnja punionice ili stanice za punjenje električnih vozila, zajedno s pripadajućom infrastrukturom, unutar zgrade ili na građevinskoj čestici koja je u istom vlasništvu kao i zgrada.\nSukladno odredbama Zakona o gradnji, a vezano uz promicanje elektromobilnosti i uspostavu infrastrukture za punjenje u zgradama, ističemo da je prilikom svake značajne obnove – što energetska obnova svakako jest – potrebno predvidjeti odgovarajuću kanalsku infrastrukturu. Ova infrastruktura omogućava naknadnu ugradnju opreme za punjenje električnih vozila.\nMeđutim, uočavamo određene nejasnoće te molimo za dodatno pojašnjenje, i to osobito u vezi s vrstom punionice čija bi ugradnja bila prihvatljiva aktivnost. Naime, jedinice lokalne samouprave (JLS) ne mogu se registrirati za obavljanje djelatnosti prodaje električne energije. Ukoliko bi se punionica koristila za komercijalno punjenje električnih vozila, ista bi morala biti dana u koncesiju, što bi značilo ostvarivanje prihoda iz opreme koja je sufinancirana kroz projekt, što može predstavljati pravnu i financijsku prepreku.\nStoga molimo pojašnjenje:\n1. Treba li punionica biti namijenjena isključivo za potrebe električnih vozila u vlasništvu prijavitelja projekta, bez mogućnosti komercijalne upotrebe?\n2. Ako je to slučaj, treba li prijavitelj dokazati da posjeduje električno vozilo koje se koristi za potrebe zgrade obuhvaćene projektnim prijedlogom?","Primljeno na znanje","Punionica treba biti namijenjena za zaposlenike i korisnike zgrade, ali bez mogućnosti komercijalne upotrebe. Prijavitelj ne mora dokazati da posjeduje električno vozilo za potrebe predmetne zgrade."]
[75,"GRAD ZAGREB"," ,\n8.KRITERIJI ODABIRA I METODOLOGIJA ODABIRA","U poglavlju 8. Kriterij odabira i metodologija odabira, kriterij odabira 4.6, molimo vas pojašnjenje oko definiranja visokoučinkovitih alternativnih sustava VUAS.","Primljeno na znanje","Navedeno je definirano u čl.20. Zakona o gradnji (NN 153/13, 20/17, 39/19, 125/19, 145/24), a odnose se na decentralizirani sustav opskrbe energijom na temelju energije iz obnovljivih izvora, kogeneraciju, daljinsko grijanje ili hlađenje, posebice ako se u cijelosti ili djelomično temelji na energiji iz obnovljivih izvora, dizalice topline.\nViše se  može vidjeti i na sljedećim poveznicama:\n• Katalog tipskih rješenja za primjenu alternativnih sustava za zgrade površine od 50 do 1000 m2\n• Studija primjenjivosti alternativnih sustava.\nUz navedeno, tehnički sustavi koji su prihvatljivi u pozivima za sufinanciranje moraju ispunjavati i zahtjeve propisane u Tehničkim uvjetima poziva u Aneksu 2 Popis tehničkih uvjeta."]
[76,"NADA KLJUČEC"," ,\n8.KRITERIJI ODABIRA I METODOLOGIJA ODABIRA","predlažemo da kriteriji odabira i metodologija odabira budu različiti/primjereni i odvojeni za kategoriju A (zgrade koje nemaju status kulturnog dobra) i kategoriju B (zgrade koje imaju status kulturnog dobra)","Nije prihvaćen","Sukladno naslovu 1.3, ukupna raspoloživa bespovratna sredstva Poziva od 106 mil € raspoređena su u dvije grupe: Grupa 1, 21 mil € za ulaganja na potpomognutim i brdsko-planinskim područjima te Grupa 2, 85 mil € za ulaganja u ostalim područjima. Unutar obje grupe natječu se zajedno zgrade koje nemaju status kultunog dobra i zgrade koje imaju status kulturnog dobra te ih zbog navedenog rasporeda bespovratnih sredstava ne možemo posebno bodovati. Nadalje, zgradama sa statusom kulturnog dobra boduje se ušteda Qhnd i manja od 50%, dok je to isključujući kriterij za zgrade koje nemaju status kulturnog dobra."]
[77,"CLAUDIA PUČIĆ LEROTIĆ"," ,\n8.KRITERIJI ODABIRA I METODOLOGIJA ODABIRA","Primjedba na kriterij bodovanja, 4.3 Horizontalne mjere\n\nU predloženoj verziji kriterija bodovanja navedeno je da se 4 boda dodjeljuju za uključivanje svih mjera (a–e). Međutim, nije jasno kako se boduje projekt koji uključi 4 od 5 mjera, jer trenutačna formulacija ne razlikuje uključivanje 4 i 5 mjera. Time se stvara mogućnost različitog tumačenja i neujednačenog vrednovanja projektnih prijedloga.\n\nPrijedlog izmjene:\nPredlaže se jasnije definirati kriterije bodovanja na sljedeći način:\nsvih 5 mjera (a–e) - 5 bodova\n4 mjere - 4 boda\n3 mjere - 3 boda\n2 mjere - 2 boda\n1 mjera -1 bod\nprojekt ne uključuje horizontalne mjere - 0 bodova\n\nOvom korekcijom uvodi se broj bodova za implementirane 4 mjere što nije bilo vidljivo u trenutnoj verziji","Primljeno na znanje","Ovaj kriterij bodovanja će se jasnije definirati u Pozivu."]